பொங்கல் பண்டிகைக்குப் பிறகு தமிழ்நாடு காங்கிரஸ் கமிட்டிக்கு புதிய தலைவர் நியமிக்கப்படுவார் என முன்னாள் தலைவர் ஈ . வி . கே . எஸ் . இளங்கோவன் தெரிவித்துள்ளார் . 2016 சட்டமன்ற தேர்தல் தோல்விக்கு பொறுப்பேற்று தமிழ்நாடு காங்கிரஸ் கமிட்டி தலைவர் பொறுப்பை ஈ . வி . கே . எஸ் . இளங்கோவன் ராஜினாமா செய்தார் . இதையடுத்து புதிய தலைவராக திருநாவுக்கரசர் நியமிக்கப்பட்டார் . திருநாவுக்கரசர் நியமிக்கப்பட்டதிலிருந்தே இளங்கோவனுக்கும் திருநாவுக்கரசருக்கும் ஏழாம் பொறுத்தமாகவே இருந்தது . இருதரப்பினரும் பரஸ்பரம் எதிர்த்துக் கொண்டதை பல நேரங்களில் அப்பட்டமாக காண முடிந்தது . திருநாவுக்கரசரின் பதவிக்காலம் அண்மையில் முடிந்த நிலையில் , தமிழ்நாடு காங்கிரஸ் கமிட்டியின் தலைவராக திருநாவுக்கரசரே தொடர ராகுல் காந்தி கிரீன் சிக்னல் கொடுத்தார் . இதையடுத்து அவரும் தலைவராக தொடர்ந்து வருகிறார் . இந்நிலையில் , தனியார் தொலைக்காட்சி ஒன்றுக்கு பேட்டியளித்த இளங்கோவன் , தை பிறந்தால் வழி பிறக்கும் . பொங்கல் பண்டிகைக்குப் பிறகு தமிழ்நாடு காங்கிரஸ் கமிட்டிக்கு புதிய தலைவர் நியமிக்கப்படுவார் என தெரிவித்தார் . திருநாவுக்கரசரே மீண்டும் தலைவராக நியமிக்கப்பட்டிருக்கும் நிலையில் , முன்னாள் தலைவர் இளங்கோவன் இப்படியொரு கருத்தை தெரிவித்திருப்பது காங்கிரஸுக்குள் பெரும் சர்ச்சையை கிளப்பியுள்ளது .


ஆசிய கோப்பை தொடரின் சூப்பர் 4 சுற்றில் இந்தியா ஆஃப்கானிஸ்தான் அணிகளுக்கு இடையேயான போட்டி டிராவில் முடிந்தது . சூப்பர் 4 சுற்றில் பாகிஸ்தான் மற்றும் வங்கதேச அணிகளை வீழ்த்தி ஏற்கனவே இந்திய அணி இறுதி போட்டிக்கு தகுதி பெற்றுவிட்டதால் , ஆஃப்கானிஸ்தானுக்கு எதிரான போட்டியில் இந்த தொடரில் இதுவரை ஆடாத வீரர்களுக்கு வாய்ப்பளிக்கப்பட்டது . ரோஹித் , தவான் , புவனேஷ்வர் குமார் , பும்ரா , சாஹல் ஆகியோர் ஆடவில்லை . அவர்களுக்கு பதிலாக ராகுல் , மனீஷ் பாண்டே , தீபக் சாஹர் , கலீல் அகமது , சித்தார்த் கவுல் ஆகியோர் அணியில் சேர்க்கப்பட்டிருந்தனர் . கேப்டன் ரோஹித்தும் துணை கேப்டன் தவானும் இல்லாததால் கேப்டன்சியை தோனி கவனித்துக்கொண்டார் . இந்த போட்டியில் முதலில் பேட்டிங் ஆடிய ஆஃப்கானிஸ்தான் அணி 50 ஓவர் முடிவில் 252 ரன்களை எடுத்தது . 253 ரன்கள் என்ற இலக்குடன் ஆடிய இந்திய அணி டிரா செய்தது . 2 பந்துகளில் ஒரு ரன் எடுத்தால் வெற்றி என்ற நிலையில் , ஜடேஜா தூக்கி அடித்து அவுட்டானார் . இதையடுத்து போட்டி டிரா ஆனது . இது அணி வீரர்கள் , ரசிகர்கள் அனைவருக்குமே பேரதிர்ச்சியாக இருந்தது . 2 பந்தில் ஒரு ரன் என்பது எளிதாக எடுக்கப்பட வேண்டியது . ஆனால் ஜடேஜா அந்த நேரத்தில் தேவையில்லாமல் தூக்கி அடித்து விக்கெட்டை பறிகொடுத்தார் . இந்திய அணி ஆஃப்கானிஸ்தானை வீழ்த்தமுடியாமல் போனது உண்மையாகவே பெரும் ஏமாற்றம்தான் . போட்டி டிராவில் முடிந்ததும் , வெற்றி பெற்றுவிடலாம் என்ற நம்பிக்கையில் இருந்த வீரர்கள் அதிர்ச்சியடைந்தனர் . அதேபோல மைதானத்தில் இருந்த ரசிகர்களும் பேரதிர்ச்சியடைந்தனர் . அதிலும் ஒரு சிறுவன் கண்ணீர் விட்டு அழுததும் அவனது தந்தை அவனை ஆற்றுப்படுத்திய சம்பவம் சமூக வலைதளங்களில் வைரலாகிவருகிறது .


வெஸ்ட் இண்டீஸ் அணிக்கு எதிரான ஒருநாள் தொடரில் முதல் இரண்டு ஒருநாள் போட்டிகளுக்கான இந்திய அணி அறிவிக்கப்பட்டுள்ளது . இந்தியாவில் சுற்றுப்பயணம் மேற்கொண்டுள்ள வெஸ்ட் இண்டீஸ் அணி , 2 டெஸ்ட் , 5 ஒருநாள் மற்றும் 3 டி20 போட்டிகள் கொண்ட தொடரில் ஆடுகிறது . இதில் முதலில் டெஸ்ட் தொடர் நடந்துவருகிறது . முதல் டெஸ்ட் போட்டியில் இந்திய அணி வெற்றி பெற்றுவிட்ட நிலையில் , இரண்டாவது டெஸ்ட் போட்டி இன்று ஹைதராபாத்தில் தொடங்கி நடந்துவருகிறது . ஒருநாள் தொடர் வரும் 21ம் தேதி தொடங்குகிறது . 5 போட்டிகள் கொண்ட ஒருநாள் தொடரில் முதல் இரண்டு போட்டிகளுக்கான இந்திய அணி நேற்று அறிவிக்கப்பட்டது . கேப்டன் கோலி தலைமையிலான இந்திய அணியில் , ரோஹித் சர்மா , ஷிகர் தவான் , கேஎல் ராகுல் , ராயுடு , தோனி ஆகியோர் இடம்பெற்றுள்ளனர் . ஆசிய கோப்பையில் சிறப்பாக ஆடிய ராயுடு அணியில் வாய்ப்பு பெற்றார் . அதேநேரத்தில் நீண்ட இடைவெளிக்கு பிறகு நிதாஹஸ் டிராபியில் வாய்ப்பு பெற்று சிறப்பாக ஆடிய தினேஷ் கார்த்திக் , ஆசிய கோப்பையில் வாய்ப்பு பெற்றார் . ஆனால் ஆசிய கோப்பையில் எதிர்பார்த்த அளவிற்கு தினேஷ் கார்த்திக் சோபிக்கவில்லை . எனவே வெஸ்ட் இண்டீஸ் தொடரில் தினேஷ் கார்த்திக் ஓரங்கட்டப்பட்டுள்ளார் . தினேஷ் கார்த்திக்கிற்கு பதிலாக இளம் வீரர் ரிஷப் பண்ட் அணியில் சேர்க்கப்பட்டுள்ளார் . தோனி விக்கெட் கீப்பிங் செய்யும் நிலையில் , மிடில் ஆர்டர் சிக்கலை தீர்ப்பதற்காக ரிஷப் பண்ட்டிற்கு வாய்ப்பு வழங்கப்பட்டுள்ளது . மனீஷ் பாண்டேவும் அணியில் சேர்க்கப்பட்டுள்ளார் . ஓராண்டு இடைவெளிக்கு பிறகு இங்கிலாந்துக்கு எதிரான கடைசி டெஸ்ட் போட்டியிலும் ஆசிய கோப்பையிலும் சிறப்பாக ஆடிய ஜடேஜா , மீண்டும் ஒருநாள் அணியில் தனது இடத்தை பிடித்துவிட்டார் . புவனேஷ்வர் குமார் மற்றும் பும்ரா ஆகிய இருவருக்கும் ஓய்வு அளிக்கப்பட்டுள்ளது . வேகப்பந்து வீச்சாளர்களாக உமேஷ் யாதவ் , ஷர்துல் தாகூர் மற்றும் இளம் இடது கை வீச்சாளர் கலீல் அகமது ஆகியோர் சேர்க்கப்பட்டுள்ளனர் . சுழற்பந்து வீச்சாளர்கள் குல்தீப் மற்றும் சாஹல் ஆகியோர் உள்ளனர் . வெஸ்ட் இண்டீஸுக்கு எதிரான முதல் 2 ஒருநாள் போட்டிக்கான இந்திய அணிஃ விராட் கோலி ( கேப்டன் ) , ரோஹித் சர்மா ( துணை கேப்டன் ) , ஷிகர் தவான் , கேஎல் ராகுல் , அம்பாதி ராயுடு , மனீஷ் பாண்டே , ரிஷப் பண்ட் , தோனி ( விக்கெட் கீப்பர் ) , ஜடேஜா , குல்தீப் யாதவ் , சாஹல் , ஷர்துல் தாகூர் , உமேஷ் யாதவ் , கலீல் அகமது .


இந்தியா ஏ - ஆஸ்திரேலியா இடையிலான மூன்று நாள் பயிற்சி கிரிக்கெட் ஆட்டம் மும்பையில் இன்று தொடங்குகிறது . ஹார்திக் பாண்டியா தலைமையிலான இந்திய " ஏ ' அணியில் இடம்பெற்றுள்ள இளம் வீரர்களுக்கு இந்தப் போட்டி நல்ல வாய்ப்பாகும் . அதேநேரத்தில் ஆஸ்திரேலிய அணி பங்கேற்கும் ஒரே பயிற்சிப் போட்டி இதுதான் . எனவே அந்த அணியினர் இந்தப் போட்டியை முடிந்த அளவுக்கு சிறப்பாக விளையாடுவர் என்று எதிர்ப்பார்க்கலாம் . ஆஸ்திரேலியாவுக்கு எதிரான முதல் இரு டெஸ்ட் போட்டிகளில் விளையாடவுள்ள இந்திய சீனியர் அணியில் இடம்பெற்றுள்ள ஹார்திக் பாண்டியா , இந்தப் போட்டியில் சிறப்பாக ஆடுவதன் மூலம் ஆடும் லெவனில் இடம்பெறுவதற்கான வாய்ப்பு ஏற்படும் . எனவே அவர் பேட்டிங் , பெளலிங் இரண்டிலும் முடிந்த அளவுக்கு சிறப்பான பங்களிப்பை செய்ய முயற்சிப்பார் என எதிர்பார்க்கப்படுகிறது . வங்கதேசத்துக்கு எதிரான பயிற்சி போட்டியில் சதமடித்த பி . கே . பன்சால் , இந்தப் போட்டியிலும் அசத்துவார் என எதிர்பார்க்கப்படுகிறது . இதேபோல் ரிஷப் பந்த் , இஷன் கிஷான் , ஆதித்ய தாரே , ஷ்ரேயஸ் ஐயர் உள்ளிட்டோரும் பேட்டிங்கில் பலம் சேர்க்கின்றனர் . பி . கே . பன்சால் , ஷ்ரேயஸ் ஐயர் ஆகிய இருவரும் ரஞ்சி கிரிக்கெட் தொடரில் தலா 1,300 ரன்களுக்கு மேல் குவித்தது குறிப்பிடத்தக்கது . ஆஸ்திரேலிய அணியின் முன்னணி வேகதப்பந்து வீச்சாளர்களான மிட்செல் ஸ்டார்க் , ஜோஷ் ஹேஸில்வுட் ஆகியோரை சில ஓவர்கள் பந்துவீச கேப்டன் ஸ்மித் அனுமதிக்கும் பட்சத்தில் அது இந்தியாவின் இளம் பேட்ஸ்மேன்களுக்கு மிகப்பெரிய வாய்ப்பாக அமையும் . வேகப்பந்து வீச்சில் அசோக் திண்டா , பாண்டியா தவிர , இளம் வீரர்களான நவ்தீப் சைனி , முகமது சிராஜ் ஆகியோரும் பலம் சேர்க்கின்றனர் . சுழற்பந்து வீச்சில் குல்தீப் யாதவ் , சபேஸ் நதீம் உள்ளிட்டோரை நம்பியுள்ளது இந்திய " ஏ ' அணி . ஆஸ்திரேலிய அணியினர் முதல் டெஸ்ட் போட்டிக்கு முன்னதாக தங்களை தயார்படுத்திக் கொள்ள இந்த பயிற்சிப் போட்டி நல்ல வாய்ப்பாகும் . அந்த அணி ஸ்டீவன் ஸ்மித் , டேவிட் வார்னர் , மேத்யூ ரென்ஷா , பீட்டர் ஹேண்ட்ஸ்காம்ப் , உஸ்மான் கவாஜா , ஷான் மார்ஷ் , மிட்செல் மார்ஷ் , கிளன் மேக்ஸ்வெல் என வலுவான பேட்டிங் வரிசையைக் கொண்டுள்ளது . இந்தியா - ஆஸ்திரேலியா இடையிலான 4 போட்டிகள் கொண்ட டெஸ்ட் கிரிக்கெட் தொடர் வரும் 23 - ஆம் தேதி புணேவில் தொடங்குகிறது . அதை முன்னிட்டே இந்தப் பயிற்சி போட்டி நடைபெறுகிறது . இந்தியா ஏஃ ஹார்திக் பாண்டியா ( கேப்டன் ) , அகில் ஹெர்வாத்கர் , பி . கே . பன்சால் , ஷ்ரேயஸ் ஐயர் , அங்கித் பவானே , ரிஷப் பந்த் , இஷன் கிஷான் ( விக்கெட் கீப்பர் ) , சபேஸ் நதீம் , கிருஷ்ணப்பா கெளதம் , குல்தீப் யாதவ் , நவ்தீப் சைனி , அசோக் திண்டா , முகமது சிராஜ் , ராகுல் சிங் , பாபா இந்திரஜித் . ஆஸ்திரேலியாஃ ஸ்டீவன் ஸ்மித் ( கேப்டன் ) , டேவிட் வார்னர் , ஆஷ்டன் அகர் , ஜாக்சன் பேர்ட் , பீட்டர் ஹேண்ட்ஸ்காம்ப் , ஜோஷ் ஹேஸில்வுட் , உஸ்மான் கவாஜா , நாதன் லயன் , மிட்செல் மார்ஷ் , ஷான் மார்ஷ் , கிளன் மேக்ஸ்வெல் , ஸ்டீபன் ஓ " கீப் , மேத்யூ ரென்ஷா , மிட்செல் ஸ்டார்க் , மிட்செல் ஸ்வெப்சன் , மேத்யூ வேட் . இந்த அணிகள் மோதும் , போட்டியில் டாஸ் வென்ற இந்திய அணி ஃபீல்டிங்கை தேர்வு செய்து , ஆஸ்திரேலியாவை ஆட வைத்துள்ளது .


பாலிவுட் பாஷாக்களுக்கு எப்பவுமே தலைக்கனம் ஜாஸ்தி . என்னமோ இந்திய சினிமான்னாலே அது ‘இந்தி சினிமா’தான் அப்படின்னு நினைக்கிற கொலஸ்ட்ரால் நிறைஞ்ச கூட்டம் அது . ஆனா அந்த பச்சன்களும் , கான்களுமே மெர்சலாக நோக்குகிற ஒரு நடிகரென்றால் அது ரஜினிதான் . அப்பேர்ப்பட்ட ரஜினிகாந்தை பற்றி நாமளே பேசிட்டு இருக்கிறதைவிட , செலிபிரெட்டிகள் என்ன சொல்றாங்கன்னு பார்க்கலாம் . . . ஒரு சூப்பர் ஸ்டாரை வெச்சு படம் எடுக்கிறேங்கிற பயமே எனக்கு இருந்ததில்லை . காரணம் , அவரோட எளிமை . ஒரு தடவை அரிசி மண்டியில ஷூட்டிங் . பிரேக்ல இவரை ஆளை காணோம் . எங்கேன்னு பார்த்தா அரிசி மூட்டைங்களுக்கு மேலே படுத்து தூங்கிட்டு இருந்தார் . எந்திருச்சி வந்ததும் , அந்த மூட்டைங்கள்ள படுத்தா அரிக்குமே , குத்துமே ! ன்னு கேட்டதும் ‘இல்ல சார் , இந்த ஃபீல்டுக்கு வர்றதுக்கு முன்னாடி கூலியா வேலை பார்த்திருக்கேன் . அப்பல்லாம் இப்படி நிறைய தடவை தூங்கியிருக்கேன் . ’ அப்படின்னார் . பணக்காரன் ஆன பிறகும் எளிமையா வாழ்றது ரொம்ப கஷ்டம் - எஸ் . பி . முத்துராமன் . கமிட் ஆயிட்டார்னா மெஷினாட்டமா உழைப்பார் . எங்க ரெண்டு பேரையும் போட்டியாளர்கள்னு நிறைய பேர் சொல்லுவாங்க . அப்படி இல்ல . என் ரூட் வேற , அவரோட ரூட் வேற . எனக்கு ஷூட் இல்லாத சமயத்துல குழந்தைங்களை கூட்டிட்டு ஊர் சுத்துவேன் , அப்போ போயஸ் பக்கம் போனா அவசரத்துக்கு ரஜினியோட வீட்டு முன்னாடியே ஷூட்டிங் நடந்துட்டு இருக்கும் . கேட்டால் , ‘இப்போ இதை முடிச்சுட்டு ஈவ்னிங்குக்கு மேலே ஆந்திரா போகணும் . ’ அப்படிம்பார் . - கமல் ஹாசன் . தனக்காக பின்னணி பாடிய பாடகருக்கு ரொம்ப அழகா நியாயம் செய்யக்கூடிய மனிதர் ரஜினி . நான் பொதுவா மாஸ் ஹீரோக்களுக்கு பாடுறப்ப முதல் சரணம் முடிஞ்ச பிறகு கொஞ்சம் விளையாட ஆரம்பிப்பேன் . சிரிக்குறது , சின்னதா சப்தம் கொடுக்குறதுன்னு பண்ணியிருப்பேன் . பாடல் ஷூட்டிங்ல அதை தெளிவா கவனிச்சு நான் கொடுக்குற சவுண்டுக்கு ஏற்ற மாதிரி ஒரு குறும்பு பண்ணி நியாயம் செய்திருப்பார் ரஜினி சார் . - எஸ் . பி . பாலசுப்ரமணியம் . சினிமாவுல நான் அவனுக்கு குருதான் . ஆனா ஆன்மீகத்துல சந்தேகம் வந்தப்பல்லாம் பல நேரங்கள்ள அவன் தான் என்னோட குரு - கே . பாலசந்தர் . ரஜினி சாரோட ஸ்டைலான ’நடை’க்கு நான் பெரிய விசிறி . அதை ஸ்பாட்ல கூட இருந்து பார்த்து ரசிச்சிருக்கேன் . அதைத்தான் கேளடி கண்மணியில ’மண்ணில் இந்த காதலன்றி’ பாட்டுல பண்ணியிருப்பேன் . - ராதிகா . எனக்கு ரொம்ப பிடிச்ச தமிழ்ப்படம் சிவாஜி ! ஒரு பத்து பதினைஞ்சு தடவை பார்த்திருப்பேன் ! - இலங்கை கிரிக்கெட்டர் முத்தையா முரளிதரன் அவரோட சக்ஸஸோட சீக்ரெட்டே எளிமை , தன்னடக்கம்தான் . படையப்பா ஷுட்டிங் நேரம் . சிவாஜி சார் செட்ல இருந்தார் . எனக்கோ தம் அடிக்கணும்னு ஆசை . அப்படியே ஒரு செட் பிராப்பர்ட்டிக்கு பின்னாடி போயி நின்னு பத்த வைக்கிறேன் . கூர்ந்து பார்த்தா அங்கே இருட்டுல இன்னொரு உருவம் நின்னு தம் அடிச்சுட்டு இருக்குது . ‘யாரு அது’ன்னு கேட்டதும் ‘ரவி நான் தான் . சிவாஜி சார் முன்னாடி அடிக்க கூடாதுன்னு இப்படி வந்து அடிக்கிறேன் . ’ன்னு ரஜினி சார் சொன்னார் . சிலிர்த்துப் போயிட்டேன் . - கே . எஸ் . ரவிக்குமார் . பாட்ஷா இவ்வளவு பெரிய ஹிட் ஆகியது , இந்திய சினிமாவுல கவனிக்கத்தக்க மூவி ஆனதுக்கும் ஒரே காரணம் ரஜினி சாரோட டெடிகேஷன் தான் . ஒவ்வொரு ஃபிரேமையும் ரசிச்சு , ரசிச்சு பண்ணினான் . குறிப்பா மாணிக் பாட்ஷா சீன் எடுக்குறப்பவெல்லாம் அவர் செட்ல கூட சிரிச்சு பேசியதில்லை . அந்த இறுக்கத்தை , வெறியை உடம்புல வெச்சிட்டேஇருப்பார் - சுரேஷ் கிருஷ்ணா நிறைய தென்னிந்திய வீரர்கள் டீம் - க்கு வருவாங்க . அவங்க எல்லாருக்குமே இன்ஸ்பிரேஷன் யாருன்னு பார்த்தா ரஜினி சாராகாத்தான் இருக்கும் . ஹி இஸ் ரியலி வொண்டர்ஃபுல் - சச்சின் டெண்டுல்கர் . யெஸ் ! நான் ரஜினி சாரோட பிக் ஃபேன் தான் . அவரை எனக்கு ரொம்ப ரொம்ப பிடிக்கும் - இலங்கை கிரிக்கெட்டர் ஜெய்சூர்யா என்னை என்னோட வீட்டுல செல்லமா ‘நார்த் இண்டியன் ரஜினி காந்த்’ அப்படின்னு சொல்லுவாங்க . இது ஹேப்பிதான் . ஆனா அந்த ஸ்டேஜை அடைய நான் இன்னமும் நிறைய போக வேண்டியிருக்குது . - சல்மான் கான் .


தூண்கள்தமிழக திரையுலகில் இரண்டு தூண்களாக இருந்தவர்கள் ரஜினி கமல் . இருவரும் அரசியல் அத்தியாயத்தை துவக்கி விட்டார் . இதில் கமல் மட்டும் மக்கள் நீதி மய்யம் என்ற கட்சியை துவங்கி விட்டார் . ரஜினி கூடிய விரைவில் கட்சியை துவங்க உள்ளார் . அதற்கு முன்னோட்டமாக எம் . ஜி . ஆர் சிலை திறப்பு விழாவில் ரஜினி பேசியது ரசிகர்களிடம் பெரும் வரவேற்பை பெற்றது . ஆசிஇந்நிலையில் நடிகர் விஜயின் தந்தையும் இயக்குனருமான எஸ் . ஏ . சந்திரசேகர் கலந்து கொண்டார் . அதோடு ரஜினியின் காலில் விழுந்து ஆசி பெற்றார் . பொறுப்புஇது மட்டுமல்லாமல் ரஜினியை முதலமைச்சர் ஆக்க வேண்டியது உங்கள் பொறுப்பு என்று அவர் மேடையில் பேசியது நல்ல வரவேற்பை பெற்றது . வசனம்ஆனால் இது விஜய் ரசிகர்களிடையே கடும் கோபத்தை ஏற்படுத்தியுள்ளது . விஜயும் அரசியலில் கால் பதிப்பதற்காக தனது படங்களில் அரசியல் சார்ந்த வசனங்களை பேசி வருகிறார் . கொந்தளிப்புஅப்படி பேசி கடந்த ஆண்டு விவாதத்துக்குள்ளான படம் மெர்சல் . இது இப்படி இருக்க விஜயின் தந்தை தனது மகனுக்கு ஆதரவு தராமல் ரஜினியிடம் சென்றது விஜய் ரசிகர்கள் மத்தியில் கொந்தளிப்பை ஏற்படுத்தியுள்ளது .


கடந்த 1991 - 96ம் ஆண்டு அதிமுக ஆட்சியின்போது , ஏராளமான சொத்துக்கள் சேர்த்ததாக , பாஜக எம்பி சுப்பிரமணிய சுவாமி , முன்னாள் முதல்வர் ஜெயலலிதா , சசிகலா , இளவரசி , சுதாகரன் ஆகியோர் மீது சென்னை உயர்நீதிமன்றத்தில் வழக்கு தொடர்ந்தார் . இந்த வழக்கை பெங்களூர் சிறப்பு நீதிமன்றம் விசாரிக்க வேண்டும் என திமுக பொது செயலாளர் க . அன்பழகன் , உயர்நீதிமன்றத்தில் மனு தாக்கல் செய்தார் . அதன்படி இவ்வழக்கு பெங்களூர் சிறப்பு நீதிமன்றத்தில் விசாரணை நடந்தது . கடந்த 2014ம் ஆண்டு , நீதிபதி குமாரசாமி ராஜா , சொத்து குவிப்பு வழக்கில் குற்றம்சாட்டப்பட்ட 4 பேரையும் விடுதலை செய்து உத்தரவிட்டார் . இதைதொடர்ந்து திமுக சார்பில் , இவ்வழக்கை மீண்டும் விசாரிக்க வலியுறுத்தி , உச்ச நீதிமன்றத்தில் மனுதாக்கல் செய்யப்பட்டது . இதற்கிடையில் கடந்த டிசம்பர் 5ம் தேதி ஜெயலலிதா , உடல் நலக்குறைவால் காலமானார் . பின்னர் , இந்த வழக்கின் தீர்ப்பு கடந்த பிப்ரவரி 14ம் தேதி வெளியானது . அதில் , சொத்து குவிப்பு வழக்கில் தொடர்புடைய 4 பேருக்கு தலா 4 ஆண்டு சிறை தண்டனை வழங்கி உத்தரவிடப்பட்டது . இதை தொடர்ந்து சசிகலா , இளவரசி , சுதாகரன் ஆகியோர் பெங்களூர் பரப்பன அக்ரஹார சிறையில் அடைக்கப்பட்டனர் . சொத்துக்குவிப்பு வழக்கில் இருந்து விடுவிக்கக் கோரி சசிகலா , இளவரசி , சுதாகரன் ஆகியோர் உச்சநீதிமன்றத்தில் சீராய் மனு தாக்கல் செய்தனர் . இந்நிலையில் , சொத்து குவிப்பு வழக்கில் தங்களை விடுவிக்க கோரி மேற்கண்ட 3 பேரும் , தாக்கல் செய்த சீராய்வு மனு , இன்று மதியம் விசாரணைக்கு எடுத்து கொள்ளப்படுகிறது . நீதிபதிகள் ரோஹிண்டன் பாலி நரிமன் மற்றும் அமித்தவ ராய் ஆகியோர் அடங்கிய அமர்வு முன்பு , நீதிபதிகள் அறையில் விசாரிக்க உள்ளனர் . நீதிபதிகள் அறையில் விசாரிக்கப்படுவதால் , அதுகுறித்த தகவல்கள் வெளியாக வாய்ப்பு இல்லை என தெரிகிறது . மேலும் , சசிகலா உள்பட 3 பேரின் சீராய்வு மனுவை விசாரிக்கும் நீதிபதிகள் , அதில் முகாந்திரம் இருந்தால் மட்டுமே , நீதிமன்ற விசாரணைக்கு பரிந்துரை செய்வார்கள் என கூறப்படுகிறது .


தமிழகத்தில் நிலக்கரி தட்டுப்பாடு காரணமாக சில அனல் மின்நிலையங்களில் மின் உற்பத்தி நிறுத்தப்பட்டுள்ளதாக தெரிகிறது . இதன் காரணமாக தமிழகத்தின் சில பகுதிகளில் மின்வெட்டு இருப்பதாகவும் புகார் கூறப்பட்டது . இது தொடர்பாக பிரதமர் நரேந்திர மோடிக்கு , முதலமைச்சர் எடப்பாடி பழனிசாமி சில நாட்களுக்கு முன்பு ஒரு கடிதம் எழுதினார் . அதில் , தமிழகத்தில் 3 நாட்களுக்கு தேவையான நிலக்கரி மட்டுமே கையிருப்பு உள்ளதாகவும் , அதனால் தேவையான மின்சாரத்தை உற்பத்தி செய்ய ஏதுவாக மத்திய அரசு தினமும் 72 ஆயிரம் மெட்ரிக் டன் நிலக்கரி ஒதுக்க வேண்டும் என்றும் கோரிக்கை விடுத்திருந்தார் . இந்த கோரிக்கையை நேரில் வலியுறுத்த தமிழக மின்சாரத்துறை அமைச்சர் தங்கமணி நேற்று டெல்லி சென்றார் . அவர் பகல் 12 மணி அளவில் ரெயில்வே மற்றும் நிலக்கரித்துறை மந்திரி பியூஸ்கோயலை ரெயில்வே அமைச்சகத்தில் சந்தித்து பேசினார் . அப்போது அவரிடம் தமிழகத்துக்கான நிலக்கரி ஒதுக் கீட்டு அளவை அதிகரிக்க வேண்டும் என்று கோரிக்கை விடுத்தார் . இதைத் டாந்து செய்தியாளர்களிடம் பேசிய அவர் , அனல் மின்நிலையங்களில் எப்போதுமே 15 நாட்களுக்கு தேவையான நிலக்கரியை இருப்பு வைத்திருப்போம் . கடந்த வாரம் ஒடிசாவில் மழை பெய்ததால் நிலக்கரியை கொண்டுவருவதற்கு வாய்ப்பு இல்லாமல் போய்விட்டது . இதனால் நிலக்கரி கையிருப்பு குறைந்துவிட்டது . தற்போது வடசென்னை அனல் மின்நிலையத்தில் 3 நாட்களுக்கும் , தூத்துக்குடி அனல் மின்நிலையத்தில் 6 நாட்களுக்கும் தேவையான நிலக்கரி இருக்கிறது . இதையடுத்து அமைச்சர் பியூஸ் கோயலை சந்தித்து நிலக்கரி வேண்டும் என கோரிக்கை விடுத்தாக தெரிவித்தார் . இதையடுத்து 30 லட்சம் டன் நிலக்கரியை இறக்குமதி செய்ய தமிழக அரசுக்கு மத்திய அரசு அனுமதி கொடுத்துள்ளது . மேலும் நாள் தோறும் 72 ஆயிரம் டன் நிலக்கரியை நாள்தோறும் தமிழகத்துக்கு அனுப்புவதாகவும் கோயல் ஒப்புக் கொண்டதாக தெரிவித்தார் . இதனால் தமிழகத்தில் மினவெட்டுக்கே வாய்ப்பில்லை என அமைச்சர் தங்கமணி தெரிவித்தார் .


சில நடிகைகள் பல வருடம் காதலித்து திருமணம் செய்து கொண்டு , சில கருத்து வேறுபாடு காரணமாக . . . கணவரிடம் இருந்து விவாகரத்து பெற்று பிரிகிறார்கள் . வருடம் தோறும் நடிகைகள் விவாகரத்து பெறுவது அதிகரித்து கொண்டே போவதாக கூறப்படுகிறது . இந்நிலையில் தன்னுடைய முதல் திருமணம் குறித்தும் கணவர் பற்றியும் , மலையாள நடிகை சுவேதா மேனன் மனம் திறந்துள்ளார் . பிரபல மலையாள நடிகை சுவேதா மேனன் , பாலிவுட் மாடல் பாபி போன்ஸ்லே என்பவரை காதலித்து திருமணம் செய்தார் . ஆனால் திருமணம் ஆன சில வருடங்களிலேயே அவருடனான கருத்து வேறுபாடு காரணமாக , பாபியை விவாகரத்து செய்த சுவேதா மேனன் , கடந்த 2011ஆம் ஆண்டு ஸ்ரீவல்சன் என்பவரை திருமணம் செய்துகொண்டார் . தற்போது இந்த தம்பதிக்கு சபைனா மேனன் எனும் பெண் குழந்தை உள்ளது . இந்நிலையில் , தனது முதல் திருமணம் ஒரு கசப்பான அனுபவம் என சுவேதா மேனன் மனம் திறந்து பேட்டியளித்துள்ளார் . இதுதொடர்பாக அவர் கூறுகையில் , ‘பாபியுடனான எனது முதல் திருமணம் , என் வாழ்வில் செய்த மிகப்பெரிய தவறு . அதுபோன்ற ஒரு திருமணம் நடந்திருக்கவே கூடாது . எனது தந்தை ஒரு கடுமையான நபராக இருந்திருந்தால் , அந்த திருமணம் என் வாழ்வில் இடம்பெற்றிருந்திருக்காது . அவர் என் ஆசைக்கு முக்கியத்தும் கொடுத்து நடந்து கொண்டார் அது தான் தவறோ என்று கூட இப்போது தோன்றுகிறது . குழந்தை போல் சுதந்திரமாக வாழ நான் போராடினேன் ஆனால் அது கனவாக மட்டுமே போய் விட்டது . என்னைப் போன்ற ஒரு பெண் , வீட்டின் நான்கு சுவர்களுக்குள் அடைபட்டுக் கொண்டிருப்பதை என் பெற்றோர் ஒருபோதும் விரும்பியதில்லை . நான் வேலைக்கு சென்று சுதந்திரமாக வாழ வேண்டும் என்றே அவர்கள் விரும்பினர் . மும்பையில் மாடலிங் மற்றும் படங்களில் நடித்துக்கொண்டிருந்த சமயத்தில் , என் பெற்றோர் என்னை வழிநடத்த என்னுடன் இருக்க வேண்டும் என்று ஆசைப்பட்டேன் . நான் வேலை முடிந்து வீட்டிற்கு வந்தால் தனிமையிலேயே தான் பொழுதை கழிப்பேன் . அது தான் என்னை முதன் முதலில் காதலில் விழ தூண்டியது . நான் பாபியை திருமணம் செய்துகொள்ள பிடிவாதம் பிடித்தபோது என் தந்தை என்னிடம் , நீ வாழ்வில் வருத்தப்பட போகிறாய் என்று கூறினார் . மேலும் மும்பையில் நடந்த என் திருமண நிச்சயதார்த்த விழாவிற்கு வந்த அவர் , என்னிடம் எது குறித்து வேண்டுமானாலும் பேசலாம் என்று கூறினார் . இப்போது அந்த தருணத்தை நான் நினைக்கையில் , எனது திருமணம் விவாகரத்து வரை வரப்போகிறது என்பதை அவர் முன்பே அறிந்திருப்பார் என்பதை உணர்கிறேன்’ என தெரிவித்துள்ளார் . இதனைத் தொடர்ந்து , விவாகரத்து குறித்து வெளியான வதந்திகள் பற்றி சுவேதா மேனன் கூறுகையில் , ‘ஆரம்பத்தில் அதுபோன்ற செய்திகளுக்கு பதிலளித்தேன் . இப்போது அவற்றிற்கு சிரிக்க கற்றுக்கொண்டேன் . எனது விவாகரத்திற்கு மக்கள் காத்திருப்பது போலவே இப்போதும் போலியான செய்திகள் வந்துகொண்டுதான் இருக்கிறது’ என தெரிவித்துள்ளார் .


புரோ கபடி லீக் சீசன் – 5 போட்டியின் 111 - வது ஆட்டத்தில் குஜராத் பார்ச்சூன் ஜெயன்ட்ஸ் அணி 29 - 23 என்ற புள்ளிகள் கணக்கில் ஜெய்ப்பூர் பிங்க் பாந்தர்ஸ் அணியை வீழ்த்தியது . புரோ கபடி லீக் சீசன் – 5 போட்டியின் 111 - வது ஆட்டம் ஜெய்ப்பூரில் நேற்று நடைபெற்றது . இந்த ஆட்டத்தின் ஆரம்பத்திலேயே சந்திரன் ரஞ்சித் இரண்டு புள்ளிகளைக் கைப்பற்ற , 3 - வது நிமிடத்தில் 3 - 0 என முன்னிலைப் பெற்றது குஜராத் . அதனைத் தொடர்ந்து ஜெய்ப்பூரும் அபாரமாக விளையாடியதால் முதல் பாதி ஆட்டநேர முடிவில் இரு அணிகளும் 11 - 11 என்ற புள்ளிகள் கணக்கில் சமநிலையில் இருந்தன . பின்னர் நடைபெற்ற 2 - வது பாதி ஆட்டத்தில் 25 - வது நிமிடத்தில் குஜராத் 15 - 13 என்ற கணக்கில் முன்னிலை பெற்றது . மீண்டும் அபாரமாக ஆடி 29 - வது நிமிடத்தில் ஸ்கோரை சமன் 16 - 16 செய்தது ஜெய்ப்பூர் . அடுத்த இரண்டு நிமிடங்களில் 4 புள்ளிகளைப் பெற்ற குஜராத் 20 - 16 என்ற முன்னிலையை பெற்றது . இதன்பிறகு இரண்டு சூப்பர் டேக்கிள் மூலம் 4 புள்ளிகளைப் பெற்ற ஜெய்ப்பூர் , 35 - வது நிமிடத்தில் 20 - 21 என்ற கணக்கில் பின்தங்கியிருந்தது . ஜெய்ப்பூர் அணி 37 - வது நிமிடத்தில் ஆல் ஔட்டாக குஜராத் 29 - 23 என்ற கணக்கில் வெற்றி கண்டது . இதுவரை 19 ஆட்டங்களில் விளையாடியுள்ள குஜராத் அணி 12 - வது வெற்றியைப் பெற்று , 72 புள்ளிகளுடன் ' ஏ ' பிரிவில் முதலிடத்தில் உள்ளது . ஜெய்ப்பூர் அணி 16 ஆட்டங்களில் விளையாடி 7 - வது தோல்வியை பெற்று 45 புள்ளிகளுடன் ' ஏ ' பிரிவில் 5 - வது இடத்தில் உள்ளது .


தமிழகத்திற்கு தேவையான வறட்சி நிதி வழங்க வேண்டும் என பிரதமரை வலியுறுத்தியதாக முன்னாள் முதலமைச்சர் பன்னீர்செல்வம் தெரிவித்துள்ளார் . முன்னாள் முதலமைச்சர் பன்னீர்செல்வம் பிரதமர் நரேந்திர மோடியை இன்று சந்தித்து பேசினார் . பின்னர் , செய்தியாளர்களை சந்தித்த ஒ . பி . எஸ் கூறியதாவதுஃ தமிழக விவசாயிகளின் பிரச்சனைகளை குறித்து பிரதமரிடம் விளக்கி கூறினோம் . அவரும் பொறுமையாக கேட்டு கொண்டிருந்தார் . மேலும் மனுவாகவும் வழங்கியுள்ளோம் . அந்த மனுவில் விவசாயிகள் வங்கியில் வாங்கிய கடனை திருப்பி செலுத்த முடியவில்லை . அரசுடமை வங்கிகளில் விவசாயிகள் வாங்கிய கடன்களை ரத்து செய்ய வேண்டும் தெரிவித்துள்ளோம் . அவினாசி – அத்திக்கடவு திட்டத்திற்கு போதிய நிதி வழங்க வலியுறுத்தியுள்ளோம் . நீட் தேர்வுக்கு தமிழகத்திற்கு விலக்கு அளிக்கவும் கோரிக்கை வைத்துள்ளோம் . மருத்துவ மேற்படிப்பிற்கு 50 % இட ஒதுக்கீடு தர வேண்டும் , மீனவர்களை பழங்குடியினர் பட்டியலில் சேர்க்க வேண்டும் என தெரிவித்துள்ளோம் . காவிரி நதிநீர் ஆணையத்தின் இறுதி தீர்ப்பு வழங்கப்பட்டுள்ளதுபடி , காவிரி நதி நீர் மேலாண்மை வாரியம் அமைக்க வேண்டும் , நதிநீர் ஒழுங்காற்று குழு அமைக்க வேண்டும் , சேலம் உருக்காலையை தனியாருக்கு விற்க கூடாது என்பன உள்ளிட்ட கோரிக்கைகளை முன்வைத்துள்ளோம் . அரசியல் ரீதியான பேச்சுக்கள் பேசவில்லை . தமிழக அரசுக்கு தேவையான அனைத்து உதவிகளையும் மத்திய அரசு செய்து வருகிறது இவ்வாறு அவர் தெரிவித்தார் .


ஏராளமான இளம் வீரர்களின் வருகையாலும் ஃபார்ம் இல்லாமல் தவித்ததாலும் இர்ஃபான் பதான் இந்திய அணியில் இடம் கிடைக்காமல் இருந்து வருகிறார் . ஐபிஎல் போட்டிகளில் ஆடிய இர்ஃபான் பதான் அதிலிருந்தும் ஒதுங்கிவிட்டார் . ஜம்மு காஷ்மீர் மாநில கிரிக்கெட் அணியின் பயிற்சியாளராக செயல்பட்டு வரும் இர்ஃபான் பதான் , பஞ்சாப் மாநிலம் லூதியானாவில் கிரிக்கெட் அகாடமி ஒன்றை தொடங்கியுள்ளார் . அகாடமியை தொடங்கிவைத்து விட்டு செய்தியாளர்களிடம் பேசிய இர்ஃபான் பதான் , பஞ்சாப் நிறைய சிறந்த வீரர்களை இந்திய அணிக்கு வழங்கியுள்ளது . அந்த வகையில் பஞ்சாப்பில் கிரிக்கெட் அகாடமி தொடங்குவதற்கு பெருமை கொள்கிறேன் . மீண்டும் இந்திய அணியில் இடம்பெறுவதற்கான என்னால் முடிந்த அனைத்து முயற்சிகளையும் மேற்கொண்டு வருகிறேன் என இர்ஃபான் பதான் தெரிவித்துள்ளார் . இந்திய அணியின் மிடில் ஆர்டர் பேட்ஸ்மேன் விவகாரம் , இன்னும் முடிவு காணப்படாத ஒன்றாக உள்ளது . ராகுல் , ரெய்னா , ரஹானே , தினேஷ் கார்த்திக் , மனீஷ் பாண்டே ஆகிய வீரர்களை கொண்டு பல பரிசோதனை முயற்சிகள் மேற்கொள்ளப்பட்டு வருகின்றன . எனவே மிடில் ஆர்டரில் ஒரு இடத்தை பிடித்துவிட முடியும் என இர்ஃபான் பதான் நம்பலாம் . வேகப்பந்து வீச்சு ஆல்ரவுண்டரான இர்ஃபான் பதான் , இந்திய அணிக்கு சிறப்பான பங்காற்றியுள்ளார் . 2003ம் ஆண்டில் சர்வதேச கிரிக்கெட்டில் அறிமுகமான இர்ஃபான் பதான் , 2008க்கு பிறகு டெஸ்ட் போட்டிகளில் ஆடவில்லை . அதேபோல 2012ம் ஆண்டிற்கு பிறகு ஒருநாள் போட்டிகளில் ஆடவில்லை . இர்ஃபான் பதான் , இந்திய அணிக்காக 29 டெஸ்ட் மற்றும் 120 ஒருநாள் போட்டிகளில் ஆடியுள்ளார் . பேட்டிங் மற்றும் பவுலிங் என இரண்டிலுமே கணிசமான பங்களிப்பை அளித்துள்ளார் . ஏராளமான இளம் வீரர்களின் வருகையால் அணியில் இடத்தை இழந்த இர்ஃபான் பதான் , தற்போது மீண்டும் அணியில் இடம்பெற முயற்சிப்பதாக கூறியிருப்பது , அவரது ரசிகர்களுக்கு இன்ப அதிர்ச்சியாக அமைந்துள்ளது . எனினும் இந்திய அணியில் தற்போது இருக்கும் அதிகமான இளம் திறமைகளுக்கு மத்தியில் இர்ஃபான் பதானின் முயற்சி கைகொடுக்கிறதா என்பதை பார்ப்போம் .


வெஸ்ட் இண்டீஸுக்கு எதிரான கடைசி ஒருநாள் போட்டியில் 9 விக்கெட்டுகள் வித்தியாசத்தில் அபார வெற்றி பெற்று இந்திய அணி ஒருநாள் தொடரை 3 - 1 என வென்றது . இந்தியா - வெஸ்ட் இண்டீஸ் இடையேயான தொடரை தீர்மானிக்கும் கடைசி போட்டி திருவனந்தபுரத்தில் நடந்தது . இந்த போட்டியில் டாஸ் வென்ற வெஸ்ட் இண்டீஸ் கேப்டன் ஹோல்டர் பேட்டிங்கை தேர்வு செய்தார் . இதையடுத்து தொடக்க வீரர்களாக கிரன் பவலும் ரோமன் பவலும் களமிறங்கினர் . இந்திய அணியின் வேகப்பந்து வீச்சாளர்கள் புவனேஷ்வர் குமாரும் பும்ராவும் வெஸ்ட் இண்டீஸ் அணிக்கு தொடக்கத்திலேயே அதிர்ச்சியளித்தனர் . முதல் ஓவரில் கிரன் பவலை புவனேஷ்வர் குமாரும் இரண்டாவது ஓவரில் ஷாய் ஹோப்பை பும்ராவும் டக் அவுட்டாக்கி அனுப்பினர் . கலீல் அகமதுவின் பவுலிங்கில் சிக்ஸரும் பவுண்டரியுமாக விளாசி , ரோமன் பவலுடன் பார்ட்னர்ஷிப் அமைக்க முயன்ற அனுபவ வீரர் சாமுவேல்ஸை 24 ரன்களில் ஜடேஜா வீழ்த்தினார் . இதையடுத்து அந்த அணியின் இளம் அதிரடி வீரர் ஹெட்மயரின் விக்கெட்டையும் ஜடேஜா வீழ்த்தினார் . இதையடுத்து ரோமன் பவல் , ஃபேபியன் ஆலென் , ஜேசன் ஹோல்டர் என அனைவருமே சொற்ப ரன்களில் வெளியேற அந்த அணி 32 ஓவரில் வெறும் 104 ரன்களுக்கு ஆல் அவுட்டானது . இந்திய அணி சார்பில் அதிகபட்சமாக ஜடேஜா 4 விக்கெட்டுகளை வீழ்த்தினார் . 105 ரன்கள் என்ற எளிய இலக்குடன் களமிறங்கிய இந்திய அணியின் தொடக்க வீரர் தவான் , 6 ரன்களில் வெளியேறினார் . இதையடுத்து ரோஹித்துடன் கோலி ஜோடி சேர்ந்தார் . வழக்கம்போலவே தொடக்கத்தில் நிதானமாக ஆடிய ரோஹித் , ஒரு சில ஓவர்களை ஆடியபிறகு , அடித்து ஆட தொடங்கினார் . 4 சிக்ஸர்கள் மற்றும் 5 பவுண்டரிகளுடன் கடைசி வரை ஆட்டமிழக்காமல் 63 ரன்கள் எடுத்தார் . கோலி 33 ரன்களுடன் களத்தில் இருந்தார் . 14 . 5 ஓவரிலேயே இலக்கை எட்டி இந்திய அணி 9 விக்கெட்டுகள் வித்தியாசத்தில் அபார வெற்றி பெற்றது . வெஸ்ட் இண்டீஸ் இன்னிங்ஸ் 32 ஓவர் மற்றும் இந்தியாவின் இன்னிங்ஸ் 15 ஓவர் என மொத்த போட்டியும் 47 ஓவர்களில் முடிந்துவிட்டது . இரவு 9.30 மணிக்கு முடியவேண்டிய போட்டி , 5 மணிக்கே முடிந்துவிட்டது . இந்த வெற்றியின் மூலம் 3 - 1 என இந்திய அணி ஒருநாள் தொடரை வென்றது .


நான்காவது வரிசையில் களமிறக்கப்பட்டதற்கு இளம் வீரர் ஷுப்மன் கில் மகிழ்ச்சி தெரிவித்துள்ளார் . நடந்துவரும் ஐபிஎல் சீசனில் இளம் வீரர்கள் பலர் அசத்தி வருகின்றனர் . பிரித்வி ஷா , இஷான் கிஷான் , சஞ்சு சாம்சன் , ரிஷப் பண்ட் , ஷ்ரேயாஸ் ஐயர் போன்ற வீரர்கள் அசத்தலாக பேட்டிங் ஆடிவருகின்றனர் . கொல்கத்தா அணிக்காக ஆடும் இளம் வீரர் ஷுப்மன் கில்லுக்கு நேற்றைய சென்னைக்கு எதிரான போட்டியில்தான் முந்தைய ஓவர்களில் ஆடுவதற்கான வாய்ப்பு கிடைத்தது . கிடைத்த வாய்ப்பை நன்றாக பயன்படுத்திய கில் , அரைசதம் அடித்து கொல்கத்தா அணியின் வெற்றி பெற செய்தார் . 19 வயதுக்கு உட்பட்டோருக்கான உலக கோப்பையில் அசத்தி , கிரிக்கெட் உலகின் கவனத்தை ஈர்த்த இந்திய வீரர்களில் ஷுப்மன் கில்லும் ஒருவர் . நல்ல பேட்டிங் திறமை வாய்ந்த இவரை , ஐபிஎல் ஏலத்தில் கொல்கத்தா அணி எடுத்தது . ஐபிஎல் தொடரில் ஷுப்மன் கில் கொல்கத்தா அணிக்காக ஆடிய போட்டிகளில் 7வது வீரராகவே களமிறக்கப்பட்டு வந்தார் . அதனால் அவருக்கு பேட்டிங் ஆட போதுமான வாய்ப்பு கிடைக்கவில்லை . கடைசி ஓவர்களில் , நெருக்கடியான நிலைகளில் மட்டுமே வாய்ப்பு கிடைத்தது . எனினும் அதிலும் தன்னால் முடிந்த அளவிற்கு சிறப்பான பங்களிப்பை செய்தார் கில் . இந்நிலையில் , சென்னை அணிக்கு எதிரான நேற்றைய போட்டியில் , ஷுப்மன் கில்லை 4ம் வரிசையில் இறங்க செய்தார் கேப்டன் தினேஷ் கார்த்திக் . நடு ஓவர்களில் ஆட கிடைத்த வாய்ப்பை நன்கு பயன்படுத்திக்கொண்ட ஷுப்மன் கில் , அரைசதம் அடித்து , கடைசிவரை ஆட்டமிழக்காமல் இருந்ததோடு , கொல்கத்தா அணியையும் வெற்றி பெற செய்தார் . போட்டிக்குப் பிறகு பேசிய ஷுப்மன் கில் , 4வது வரிசையில் களமிறக்கப்பட்டது மகிழ்ச்சியாக இருக்கிறது . இதுவரை ஆடிய போட்டிகள் சிறந்த அனுபவமாகவே உள்ளன . ஜாக் காலீஸ் மற்றும் சைமன் கேடிச் போன்ற ஜாம்பவான்களின் பயிற்சியின் கீழ் ஆடும்போது , அவர்களிடமிருந்து கற்றுக்கொள்ள நிறைய இருக்கிறது என கில் தெரிவித்தார் .


ஸ்டெர்லைட் ஆலையை மூடக்கோரி நடந்த போராட்டத்தில் பொதுமக்களுக்கும் போலீசாருக்கும் கைகலப்பு ஏற்பட்ட நிலையில் அங்கு பதற்றம் நிலவுகிறது . ஆர்ப்பாட்டக்காரர்களைக் கட்டுப்படுத்த போலீசார்தடியடி நடத்தி வருகின்றனர் . தூத்துக்குடியில் உள்ள ஸ்டெர்லைட் ஆலையால் சுற்றுச்சூழல் மாசுபடுவதாகவும் , நிலத்தடி நீர் பாதிக்கப்படுவதாகவும் கூறி அப்பகுதி மக்கள் கடந்த 100 நாட்களாக போராட்டம் நடத்தி வருகின்றனர் . வேதாந்த நிறுவனம் ஸ்டெர்லைட் ஆலை விரிவாக்கத்தை மேற்கொள்ள இருந்த நிலையில் , விரிவாக்கம் செய்யக் கூடாது என்றும் ஸ்டெர்லைட் ஆலையை நிரந்தரமாக மூட வேண்டும் என்றும் அப்பகுதி மக்கள் போராடி வருகின்றனர் . ஸ்டெர்லைட் விவகாரம் குறித்து மத்திய - மாநில அரசுகள் எந்த நடவடிக்கை எடுக்காத நிலையில் அப்பகுதி மக்கள் போராட்டம் நடத்தி வருகின்றனர் . 100நாட்களாக போராட்டம் நடந்து வரும் நிலையில் போராட்டம் நடத்துவதற்கு 144 தடை உத்தரவு வழங்கப்பட்டுள்ளது . தடையை மீறி ஆயிரக்கணக்கான மக்கள் ஆட்சியர் அலுவலகத்தை நோக்கி இன்று பேரணி சென்றனர் . இந்த போராட்டத்தில் ஆண்கள் , பெண்கள் , குழந்தைகள் என ஆயிரத்துக்கும் மேற்பட்டோர் கலந்து கொண்டுள்ளனர் . பேரணி சென்றவர்களை போலீசார் தடுத்து நிறுத்தினர் . இதனால் போலீசாருக்கும் போராட்டக்காரர்களுக்கும் கைகலப்பு ஏற்பட்டது . போராட்டக்காரர்கள் காவல் வாகனத்தை கவிழ்த்தும் , கல்லெறிந்தும் நொறுக்கினர் . இதனால் அப்பகுதியில் பெரும் பதற்றம் நிலவுகிறது . ஆர்ப்பாட்டக்காரர்களைக் கட்டுப்படுத்த போலீசார் தடியடி நடத்தி கட்டுப்படுத்த முயன்று வருகின்றனர் . இதனால் பேரணியில் சென்றவர்கள் சிதறி ஓடினர் . அப்பகுதியில் ஏராளமான போலீசார் குவிக்கப்பட்டுள்ள்னர் . இதனால் அப்பகுதி போர்க்களமாக காட்சி அளிக்கிறது . காயம் அடைந்தவர்கள் மீட்கப்பட்டு அரசு மருத்துவமனையில் அனுமதிக்கப்பட்டு வருகின்றனர் . போராட்டத்தைக் கட்டுப்படுத்த போலீசார் கண்ணீர்புகை குண்டு வீசி ஆர்ப்பாட்டத்தை கட்டுப்படுத்த முயன்று வருகின்றனர் .


தகுதிநீக்கத்திற்கு எதிரான மனுவை வாபஸ் பெறுவதில் உள்ள சிக்கல்களை தங்க தமிழ்ச்செல்வன் விளக்கமளித்துள்ளார் . முதல்வர் பழனிசாமிக்கு எதிராக ஆளுநரிடம் கடிதம் கொடுத்ததற்காக தினகரன் ஆதரவு 18 எம் . எல் . ஏக்கள் தகுதிநீக்கம் செய்யப்பட்டனர் . இதை எதிர்த்து தகுதிநீக்கம் செய்யப்பட்ட எம் . எல் . ஏக்கள் சார்பில் சென்னை உயர்நீதிமன்றத்தில் வழக்கு தொடரப்பட்டது . அந்த வழக்கை விசாரித்த சென்னை உயர்நீதிமன்ற தலைமை நீதிபதி இந்திரா பானர்ஜி மற்றும் நீதிபதி சுந்தர் அமர்வு முரண்பட்ட தீர்ப்பை வழங்கியது . தகுதிநீக்கம் செல்லும் என தலைமை நீதிபதி இந்திரா பானர்ஜியும் , செல்லாது என நீதிபதி சுந்தரும் முரண்பட்ட தீர்ப்பளித்தனர் . அதனால் இந்த வழக்கில் மூன்றாவது நீதிபதியின் தீர்ப்பிற்காக காத்திருக்க வேண்டிய சூழல் உள்ளது . இந்த வழக்கின் விசாரணை முடிவுக்கு வராமல் தொடர்ந்து கொண்டிருப்பதால் , ஏற்கனவே 9 மாதங்களாக 18 தொகுதிகளிலும் மக்கள் நல பணிகள் பாதிக்கப்பட்டுள்ளன . அதனால் இனியும் கால தாமதம் ஏற்பட விரும்பவில்லை என தெரிவித்த தங்க தமிழ்ச்செல்வன் , தகுதிநீக்கத்தை எதிர்த்து தனது சார்பில் தொடரப்பட்ட வழக்கை வாபஸ் பெறப்போவதாகவும் , ஆண்டிப்பட்டி தொகுதியில் இடைத்தேர்தல் வைத்து புதிய உறுப்பினரை தேர்வு செய்ய வேண்டும் எனவும் தெரிவித்திருந்தார் . தகுதிநீக்கத்திற்கு எதிராக தன் சார்பில் தொடரப்பட்ட வழக்கை வாபஸ் பெறுவது உறுதி என பலமுறை கூறினார் தங்க தமிழ்ச்செல்வன் . தனது நிலைப்பாட்டை தினகரனிடம் கூறிவிட்டதாகவும் தினகரனும் ஒப்புக்கொண்டுவிட்டதாகவும் கூட கூறினார் . இந்நிலையில் , தங்க தமிழ்ச்செல்வன் தவிர மற்ற 17 தகுதிநீக்கம் செய்யப்பட்ட எம் . எல் . ஏக்கள் சார்பாக இன்று உச்சநீதிமன்றத்தில் மேல்முறையீடு செய்யப்பட்டது . அதில் , தகுதிநீக்க வழக்கு சென்னை உயர்நீதிமன்றத்தில் விசாரிக்கப்படுவதில் நம்பிக்கை இல்லை . வேண்டுமென்றே வழக்கு இழுத்தடிக்கப்படுகிறது . அதனால் வேறு மாநிலத்திற்கு வழக்கை மாற்றுமாறு கோரப்பட்டது . இதையடுத்து இன்று ஆண்டிப்பட்டி அருகே செய்தியாளர்களிடம் பேசிய தங்க தமிழ்ச்செல்வனிடம் , உச்சநீதிமன்றத்தில் மேல்முறையீடு செய்யப்பட்டது தொடர்பாகவும் , அவர் கூறியபடி இன்னும் மனுவை வாபஸ் பெறாதது தொடர்பாகவும் கேள்வி எழுப்பப்பட்டது . அதற்கு பதிலளித்த தங்க தமிழ்ச்செல்வன் , தமிழ்நாட்டில் உள்ள நீதிமன்றத்தில் இந்த வழக்கின் விசாரணை நடந்தால் நியாயமான தீர்ப்பு வரும் என்ற நம்பிக்கை இல்லை . அதனால் 17 பேர் சார்பில் உச்சநீதிமன்றத்தில் மேல்முறையீடு செய்யப்பட்டது என்பது சரிதான் என்றார் . எனது தகுதிநீக்க வழக்கை வாபஸ் பெறுவதில் சில சிக்கல்கள் உள்ளன . இரண்டு நீதிபதிகள் அமர்வில் வாபஸ் பெறுவதா ? அல்லது மூன்றாவது நீதிபதியிடம் வாபஸ் பெறுவதா ? நான் வாபஸ் பெற்றால் உடனடியாக ஆண்டிப்பட்டி தொகுதி காலியானதாக அறிவித்து உடனடியாக தேர்தல் நடத்தப்படுமா ? நீதிமன்ற உத்தரவுப்படி மீண்டும் நான் போட்டியிடலாம் என்றாலும் , ஆட்சியாளர்கள் என்னை போட்டியிட விடாமல் ஏதாவது ஒரு வகையில் சிக்கல் கொடுப்பதற்கு வாய்ப்பு உள்ளது . இத்தனை சிக்கல்கள் உள்ளதால் மனுவை வாபஸ் பெறுவதற்கு கொஞ்சம் அவகாசம் தேவைப்படுகிறது என தெரிவித்தார் .


இரண்டாக பிளவு பட்டிருக்கும் நிலையில் , முதலமைச்சர் ஓ . பன்னீர்செல்வம் கவர்னரை சந்தித்து பேசினார் . இதையடுத்து சசிகலா ஆளுநரை சந்தித்து ஆட்சியமைக்க உரிமை கோரினார் . மேலும் , எம் . எல் . ஏ . க்கள் ஆதரவு கடிதத்தையும் அளித்தார் . சசிகலாவை ஆதரித்துள்ள எம் . எல் . ஏ . க்கள் அனைவரும் விடுதிகளில் தங்க வைக்கப்பட்டுள்ளனர் . அவர்கள் சிறைவைக்கப்பட்டுள்ளதாகவும் , அவர்களுடன் தொடர்பு கொள்ள முடியாத நிலை ஏற்பட்டுள்ளதாகவும் குற்றச்சாட்டு எழுந்துள்ளது . எம் . எல் . ஏ . க்களை மீட்கக்கோரி தொடரப்பட்ட வழக்கை விசாரித்த உயர்நீதிமன்றம் , இதுபற்றி விசாரிக்கும்படி காவல்துறைக்கு உத்தரவிட்டுள்ளது . இந்நிலையில் தமிழக ஆளுநர் வித்யாசாகர் ராவுடன் , டி . ஜி . பி . ராஜேந்திரன் இன்று சந்தித்து பேசினார் . அப்போது , தமிழகத்தின் தற்போதைய சூழ்நிலை , அதிகாரிகள் மாற்றம் மற்றும் சட்டம் ஒழுங்கு குறித்து டி . ஜி . பி . யுடன் ஆளுநர் ஆலோசனை நடத்தினார் . இதைதொடர்ந்து தலைமைச் செயலாளர் கிரிஜா வைத்தியநாதன் மற்றும் ஆணையர் ஜார்ஜ் , உளவுப்பிரிவு கூடுதல் ஆணையர் தாமரைக்கண்ணன் ஆகியோரும் தமிழக ஆளுநர் வித்யாசாகர் ராவை சந்தித்து ஆலோசனை நடத்தினர் . இந்நிலையில் தமிழக அரசியல் நிலவரம் குறித்து 3 பக்க அறிக்கையை ஆளுநர் வித்யாசகர் ராவ் மத்திய உள்துறை அமைச்சகத்திற்கு அனுப்பியுள்ளார் . அந்த அறிக்கையில் , முதலமைச்சர் பன்னீர்செல்வம் , அதிமுக பொதுச்செயலாளர் சசிகலா கோரிக்கைகள் குறித்து விளக்கமளிக்கபட்டுள்ளது . தலைமை செயலக அதிகாரிகள் , காவல்துறை அதிகாரிகள் கொடுத்த தகவல்கள் குறித்தும் எம் . எல் . ஏக்கள் சிறைபிடித்து வைக்கப்பட்டுள்ளதாக காவல்துறை தரப்பில் வந்த தகவலையும் அறிக்கையில் ஆளுநர் குறிபிட்டுள்ளார் . உச்சநீதிமன்றத்தில் சசிகலா மீதான சொத்துகுவிப்பு வழக்கு நிலுவையில் உள்ளது என்பதையும் , தற்போதைய சூழ்நிலையில் சசிகலாவை பதவியேற்க அழைக்க இயலாது எனவும் தெரிவித்துள்ளார் . மேலும் ஆளுநர் வித்யாசாகர் ராவ் தனது முடிவு குறித்து அறிக்கையில் குறிபிடப்படவில்லை என்பது பொதுமக்களுக்கு எதிர்பார்ப்பை ஏற்படுத்தியுள்ளது .


மறைந்த முன்னாள் முதலமைச்சர் எம் . ஜி . ஆரின் சிலையை , நடிகர் ரஜினிகாந்த் இன்று திறந்து வைத்தார் . நடிகர் ரஜினிகாந்த் அரசியல் அறிவிப்புக்குப் பிறகு பங்கு பெறும் முதல் அரசியல் நிகழ்ச்சி இது . சென்னை , வானகரம் அருகே உள்ள டாக்டர் எம்ஜிஆர் நிகர் நிலை பல்கலைக்கழகத்தில் முன்னாள் முதலமைச்சர் எம் . ஜி . ஆர் . சிலையை நடிகர் ரஜினிகாந்த் திறந்து வைத்தார் . நடிகர் ரஜினிகாந்த் ஆன்மீக அரசியலை முன்வைத்து தமிழகத்தில் களம் இறங்கியுள்ளார் . ஆனால் நடிகர் கமல் திராவிடத்தை முன்வைத்து அரசியல் பெயரும் கொடியும் அறிமுகப்படுத்தி அரசியல் செல்வாக்கை முன்னெடுத்து செல்கிறார் . பல்கலைக்கழகத்தின் துணை வேந்தர் ஏ . சி . சண்முகம் , அழைப்பின் பேரில் நடிகர் ரஜினிகாந்த் சிலையை திறந்து வைத்தார் . நடிகர் ரஜினகாந்த் அரசியலுக்குள் நுழைந்துள்ள நிலையில் , அவரின் முதல் அரசியல் நிகழ்வாக இது உள்ளது . இந்த விழாவில் நடிகர்கள் , அரசியல் கட்சி தலைவர்கள் உள்ளிட்ட பலர் கலந்து கொண்டனர் .


சென்னை , ஆர் . கே . நகர் தொகுதியில் போலி வாக்காளர்கள் 5,117 பேர் நீக்கவில்லை என திமுக வேட்பாளர் மருதுகணேஷ் , உயர்நீதிமன்றத்தில் முறையீடு செய்துள்ளார் . மருதுகணேசின் முறையீடு , மனுவாக தாக்கல் செய்யப்பட்டால் நாளையே விசாரணைக்கு ஏற்றுக்கொளள்ளப்படும் என்று உயர்நீதிமன்றம் கூறியுள்ளது . ஜெயலலிதா மறைவுக்குப் பிறகு , 4 மாதங்கள் கழித்து ஆர் . கே . நகர் தொகுதிக்கு இடைத்தேர்தல் அறிவிக்கப்பட்டது . தொகுதி மக்களுக்கு பணப்பட்டுவாடாசெய்யப்பட்டதாக கூறி தேர்தல் ரத்து செய்யப்பட்டது . ஆர் . கே . நகர் தொகுதியில் 44,999 போலி வாக்காளர்கள் உள்ளதாகவும் , இந்த போலி வாக்காளர்களை நீக்கும் வரை தேர்தல் நடத்தக் கூடாது என்று திமுக சார்பில் சென்னை உயர்நீதிமன்றத்தில் வழக்கு தொடரப்பட்டது . இந்த வழக்கை விசாரித்த நீதிமன்றம் , மாநில தேர்தல் ஆணையத்துக்கு இது தொடர்பாக பதிலளிக்க உத்தரவிட்டது . இந்த நிலையில் இது தொடர்பான வழக்கு விசாரணை இன்று உயர்நீதிமன்றத்துக்கு வந்தது . வழக்கு விசாரணையின்போது , ஆர் . கே . நகரில் 2,64,681 வாக்காளர்கள் உள்ளதாகவும் , 45,819 போலி வாக்காளர்கள் நீக்கப்பட்டதாகவும் கூறி அறிக்கை ஒன்றை தாக்கல் செய்திருந்தார் . தற்போது , ஆர் . கே . நகர் தொகுதியில் வரும் டிசம்பர் 21 ஆம் தேதி தேர்தல் நடத்த திட்டமிடப்பட்டுள்ளது . இதற்கான வேட்புமனு தாக்கல் நடத்தப்பட்டது . இந்த நிலையில் ஆர் . கே . நகர் திமுக வேட்பாளர் மருதுகணேஷ் , சென்னை உயர்நீதிமன்றத்தில் முறையீடு ஒன்றை வைத்தார் . அதாவது , ஆர் . கே . நகர் தொகுதியில் 5,117 போலி வாக்காளர்களை நீக்கவில்லை என்று அவர் முறையிட்டிருந்தார் . திமுக வேட்பாளர் மருதுகணேஷின் முறையீடு , மனுவாக தாக்கல் செய்யப்பட்டால் நாளையே விசாரணைக்கு ஏற்றுக்கொள்ளப்டும் என்று உயர்நீதிமன்றம் கூறியுள்ளது . இதையடுத்து , போலி வாக்காளர்கள் குறித்து மருதுகணேஷ் விரைவில் மனு தாக்கல் செய்யப்படுவார் என்று தெரிகிறது .


பியோங்சாங் குளிர்கால ஒலிம்பிக் போட்டியில் ஃபிகர் ஸ்கேட்டிங் பிரிவில் புதிய உலக சாதனையுடன் தங்கப் பதக்கம் வென்று அசத்தியுள்ளது ஜெர்மனியின் மாஸ்ஸாட் புருனோ - சாவ்சென்கோ அல்ஜோனா ஜோடி . குளிர்கால ஒலிம்பிக் - 23 போட்டிகள் தென் கொரியாவின் பியோங்சாங் நகரில் தொடங்கி நடைபெற்று வருகிறது . இதில் 6 - வது நாளாக நேற்று 7 பதக்கப் போட்டிகள் நடைபெற்றன . இதில் ஃபிகர் ஸ்கேட்டிங் போட்டியில் ஜெர்மனியின் புருனோ - அல்ஜோனா ஜோடி மொத்தமாக 235.90 புள்ளிகளுடன் தங்கம் வென்றது . இந்த ஜோடி ஃப்ரீ ஸ்கேட்டிங் பிரிவில் 159.09 புள்ளிகள் வென்று புதிய உலக சாதனை படைத்தது . இதன்மூலமாக , கடந்த டிசம்பரில் நடைபெற்ற கிராண்ட் ஃப்ரீ ஃபைனல் போட்டியில் 157.25 புள்ளிகளை எட்டி அவர்கள் படைத்த சாதனையை , அவர்களை தகர்த்துள்ளது . இதனிடையே , சீனாவின் ஹான் காங் - சுய் வென்ஜிங் ஜோடி 235.47 புள்ளிகளில் முதலிடத்தை நழுவவிட்டு வெள்ளியை கைப்பற்றியது . கனடா ஜோடியான எரிக் ராட்ஃபோர்டு - மீகன் டுஹாமெல் 230.15 புள்ளிகளுடன் 3 - ஆம் இடம் பிடித்தது .


ராஜஸ்தானில் கொள்ளையர்களால் சுட்டுக் கொல்லப்பட்ட மதுரவாயில் போலீஸ் இன்ஸ்பெக்டர் பெரிய பாண்டியில் குடும்பத்தினரை , அவரது சொந்த ஊரான நெல்லை மாவட்டம் சாலைப்புத்தூர் , மூவிருந்தாளி கிராமத்துக்கு சென்று நேரில் சந்தித்து நடிகர் கார்த்தி ஆறுதல் கூறினார் . நடிகர் கார்த்தி நடித்து அண்மையில் வெளிவந்த தீரன் அதிகாரம் ஒன்று என்ற திரைப்படம் பெரிய வெற்றியைப் பெற்றதோடுமட்டும்ல்லாமல் , பொது மக்கள் , காவல் துறையினரிடையே பலத்த வரவேற்பைப் பெற்றது . 2005ம் ஆண்டு கும்மிடிப்பூண்டி சட்டமன்ற உறுப்பினர் சுதர்சனம் , பெரியபாளையத்தில் உள்ள அவரது வீட்டில் கொள்ளையர்களால் சுட்டுக்கொலை செய்யப்பட்டார் . அவரது வீட்டிலிருந்த பணம் மற்றும் நகைகள் கொள்ளையடிக்கப்பட்டன . இந்த வழக்கில் வெறும் காலணி , கைரேகை , ஒரு தோட்டா மட்டுமே போலிசாருக்கு ஆதாரமாக கிடைத்தது . இதையடுத்து அப்போது வடக்கு மண்டல ஐஜியாக இருந்த எஸ் . ஆர் . ஜாங்கிட் தலைமையில் தனிப்படை அமைக்கப்பட்டது . வடமாநிலத்தவர்தான் இந்த கொலை , கொள்ளையில் ஈடுபட்டிருக்க வேண்டுமென உறுதி செய்து கொண்ட ஜாங்கிட் தலைமையிலான தனிப்படை , பல்வேறு விசாரணைக்குப் பிறகு இந்த சம்பவத்தில் ஈடுபட்டவர்கள் பவாரியா கொள்ளையர்கள் தான் என கண்டுபிடித்தது . பின்னர் அந்த தனிப்படை பல்வேறு சிரமங்களுக்கு இடையே ராஜஸ்தான் சென்று கொள்ளையர்களை கைது செய்தது . இந்த உண்மை சம்பவத்தை அடிப்படையாக கொண்டு எடுக்கப்பட்டதுதான தீரன் அதிகாரிம் ஒன்று . இதே போன்று சென்னை கொள்த்தூர் நகைக்கடையில் கொள்ளையடித்துச் சென்ற கொள்ளையர்களை தேடி மதுரவாயில் போலீஸ் இன்ஸ்பெக்டர் பெரிய பாண்டியன் தலைமையிலான தனிப்படை ராஜஸ்தான் சென்றது . அவர்களை பிடிக்க முய்ன்றபோது பெரிய பாண்டியன் சுட்டுக் கொல்லப்பட்டார் . பெரிய பாண்டியனின் வீரதீச் செயல் தமிழக மக்களை நெகிழச் செய்ததோடு மட்டுமல்லாமல் அவரது மரணம் அதிர்ச்சியில் ஆழ்த்தியுள்ளது . கொல்லப்பட்ட பெரிய பாண்டியின் உடல் நேற்று நள்ளிரவு அவரது சொந்த ஊரான நெல்லை மாவட்டம் சாலைப்புத்தூர் மூவிருந்தாளி கிராமத்தில் நல்லடக்கம் செய்யப்பட்டது . இந்நிலையில் பெரியபாண்டியன் குடும்பத்தினருக்கு தீரன் பட கதாநாயகன் நடிகர் கார்த்தி நேரில் சென்று ஆறுதல் கூறினார் . நெல்லை மாவட்டம் மூவிருந்தாளி கிராமத்துக்கு சென்ற நடிகர் கார்த்தி கொல்லப்பட்ட பெரிய பாண்டியனின் மனைவி பானு ரேகா , மகன்கள் மற்றும் உறவினர்களை நேரில் சந்தித்து ஆறுதல் கூறினார் . தொடர்ந்து பெரிய பாண்டியனின் கல்லறைக்கு சென்று மலர் வளையம் வைத்து அஞ்சலி செலுத்தினார் . இந்த சம்பவம் அப்பகுதி மக்களிடையே நெகிழ்ச்சியை ஏற்படுத்தியுள்ளது .


தமிழகத்திற்கு தண்ணீர் தர முடியாது என கூறி , பெரும் சர்ச்சையை ஏற்படுத்தியவர் நடிகையும் , அரசியல்வாதியுமான ரம்யா . கன்னட நடிகையான இவர் தமிழில் , குத்து , சிங்கம் புலி , கிரி , பொல்லாதவன் , வாரணம் ஆயிரம் போன்ற பல படங்களில் நடித்து பெயர்பெற்றவர் . அதே போல் கன்னடத்தில் முன்னணி நாயகியாகவும் இருந்தவர் . பின் காங்கிரஸ் அணியில் இணைத்து பணியாற்றி எம் . பியாகவும் ஆனார் . இவரை அரசியலுக்கு கொண்டு வந்ததில் பிரபல கன்னட நடிகர் அம்பரீஷுக்கு மிகப்பெரிய பங்கு உண்டு . ஆனால் அண்மையில் இவர் காலமானபோது , அவரது உடலுக்கு அஞ்சலி செலுத்த வரவில்லை என்பதற்காக ரசிகர்களின் கண்டனத்திற்கு ஆளான முன்னாள் மண்டியா தொகுதி எம் . பி . யும் , நடிகையுமான ரம்யா . பின் இதுகுறித்து விளக்கம் கொடுத்த ரம்யா , தான் மிக அரிதாக ஏற்படும் எலும்பை அரிப்பு , அதாவது ஆஸ்டியோ பிளாஸ்டோமா என்ற நோயால் பாதிக்கப்பட்டிருப்பதால் தன்னால் வர இயலவில்லை என்று அறிவித்திருந்தார் . இந்நிலையில் தற்போது அகில இந்திய காங்கிரஸ் கட்சியின்சமூகவலைதளங்களின் பொறுப்பாளராக இருந்து வரும் ரம்யா , கடந்த டிச . 2 - ஆம் தேதி மண்டியாவில் தான் தங்கியிருந்த வீட்டை இரவோடு இரவாக காலி செய்து விட்டு வேறு இடத்திற்கு சென்றுவிட்டார் . ஆனால் தற்போது அவர் எங்கு தங்கியிருக்கிறார் என்பதும் தெரியாமல் பலர் குழப்பத்தில் உள்ளனர் .


தனக்கு எதிரான வழக்கில் தாம் விடுவிக்கப்பட்டது மூலம் திமுகவும் , காங்கிரசும் இலங்கை இனப்படுகொலையில் குற்றவாளிகள் என நிருபணமாகி உள்ளது என வைகோ தெரிவித்தார் . 2008 ஆம் ஆண்டு நடந்த கூட்டத்தில் பங்கேற்று ஒன்றரை மணி நேரம் பேசினேன் . ஈழத்தில் லட்சோப லட்சம் மக்கள் கொன்று குவிக்கப்பட ஆயுதபலமும் , முப்படைகளின் பலத்தையும் கொடுத்து துரோகம் செய்தது இந்திய அரசு தான் . லட்சக்கணக்கான ஆண்களும் , பெண்களும் குழந்தைகளும் கொன்று குவிக்கப்பட்டனர் . இதற்கு முழுக்க முழுக்க துரோகம் இழைத்தது காங்கிரஸ் தலைமையிலான ஐக்கிய முற்போக்கு கூட்டணி அரசு தான் . இந்த படுபாதக படுகொலைகள் நடந்தபோது திமுக மத்தியில் ஆட்சியில் அங்கம் வகித்தது . மாநிலத்திலும் ஆட்சியில் இருந்தது . இதில் முழு முதல் குற்றவாளிகள் மத்திய அரசும் , காங்கிரஸ் அரசும் என்று குற்றம் சாட்டினேன் . இந்த வழக்கில் நான் கைது செய்யப்பட்டேன் . இந்த வழக்கு பதிவு செய்யப்படும் போது திமுக தலைவர் கருணாநிதி தான் முதல்வராக இருந்தார் . இதுவரை 112 முறை இந்த வழக்கு விசாரணைக்கு வந்துள்ளது . 6 நீதிபதிகள் இந்த வழக்கை விசாரித்துள்ளனர் . பெரும்பாலும் விசாரணைக்கு ஆஜராகியுள்ளேன் . இந்த வழக்கில் இருந்து என்னை நீதிபதி விடுதலை செய்துள்ளார் . இதன் மூலம் தேச விரோத குற்றச்சாட்டுகளுக்கு ஆதாரமில்லை என இந்த வழக்கில் இருந்து என்னை விடுதலை செய்துள்ளனர் . ஈழத்தமிழர் படுகொலை நடந்தது உண்மை தான் . இதற்கு முழுமுதல் காரணம் மத்திய அரசு தான் . இது மன்னிக்க முடியாத குற்றம் . அப்போது மத்திய அமைச்சரவையில் திமுகவும் அங்கம் வகித்தது . அதை தடுக்க தவறிய அப்போதைய தமிழக அரசும் குற்றவாளி தான் என்று தமிழகம் முழுவதும் பேசினேன் . இதில் இருந்து ஒரு உண்மை தெரிகிறது . அது என்னவென்றால் , ஈழத்தமிழர் படுகொலைக்கு மத்திய அரசு தான் காரணம் என்று தெரிவித்த கருத்து இந்திய இறையாண்மைக்கு எதிரானது அல்ல என்பது தெளிவாகிறது . என் மீது சுமத்தப்பட்ட அனைத்து குற்றச்சாட்டுக்களுக்கும் நான் மறுப்பு தெரிவிக்கவில்லை . அனைத்தையும் ஆமாம் நான் தான் பேசினேன் என்றேன் . இந்த வழக்கில் எந்த தீர்ப்பு கொடுத்தாலும் அதை ஏற்கும் மனநிலையில் தான் வந்தேன் . நான் பேசியது இந்திய இறையாண்மைக்கு எதிரானது அல்ல என்று நீதிமன்றம் உத்தரவு மூலம் தெரிகிறது . மத்திய அரசை குற்றவாளிக் கூண்டில் ஏற்ற வேண்டுமென்ற கருத்து இனி தமிழகம் முழுவதும் முன்னெடுத்துச் செல்லப்படும் . சுதந்திர தமிழீழம் மலரும் . ஆயுதப்போர் முடிவுக்கு வந்தாலும் மக்கள் இன்னும் ஈழத்தில் கொலை செய்யப்பட்டுக் கொண்டு தான் இருக்கின்றனர் . ஈழத்தமிழர்களுக்கு காங்கிரஸ் செய்த அதே துரோகத்தைத்தான் தற்போது மோடி அரசும் செய்து வருகிறது . இவ்வாறு வைகோ பேசினார் .


பிராமணர்களைப் பகைத்துக் கொண்டு தமிழகத்தில் யாராலும் அதிகாரத்துக்கு வர முடியாது என்று பூணூல் அறுப்பு சம்பவத்துக்கு எதிராக நடைபெற்ற கண்டன பொதுக்கூட்டத்தில் எஸ் . வி . சேகர் கூறியுள்ளார் . திரிபுரா மாநிலத்தில் பாஜக வெற்றிக்கு பிறகு அங்கு அமைக்கப்பட்டிருந்த புரட்சியாளர் லெனின் சிலை பாஜகவினரால் அகற்றப்பட்டது . லெனின் சிலை அகற்றப்பட்டது குறித்து , பாஜகவின் தேசிய செயலாளர் ஹெச் . ராஜா , தனது டுவிட்டர் பக்கத்தில் தமிழகத்தில் உள்ள பெரியார் சிலை அகற்றப்படும் என்று பதிவிட்டிருந்தார் . அவரது இந்த பதிவு பெரும் சர்ச்சையை ஏற்படுத்தியது . சில இடங்களில் பெரியார் சிலை சேதப்படுத்தப்பட்டது . அதே நேரத்தில் சென்னையில் நடந்து சென்ற பிராமணர்களின் பூணூல் அறுக்கப்பட்டது . பூணூல் அறுப்பு சம்பவம் தொடர்பாக இதுவரை 4 பேர் கைது செய்யப்பட்டுள்ளனர் . இந்த சர்ச்சை சற்று அடங்கியிருந்த நிலையில் , பூணூல் அறுப்பு சம்பவத்துக்கு எதிராக கண்டனப் பொதுக்கூட்டம் சென்னையில் நடைபெற்றது . இந்த கூட்டத்தில் பிராமணர்களுடன் இசுலாமியர்கள் , கிருஸ்தவர்கள் , உள்ளிட்ட பலர் கலந்து கொண்டனர் . மயிலாப்பூரில் நடந்த இந்த கண்டன பொதுக்கூட்டத்தில் , முன்னாள் சட்டப்பேரவை உறுப்பினர் எஸ் . வி . சேகர் கலந்து கொண்டார் . அப்போது பேசிய அவர் , பிராமணர்களைப் பகைத்துக் கொண்டு தமிழகத்தில் யாராலும் அதிகாரத்துக்கு வர முடியாது என்றார் . நாட்டிலேயே தமிழகதில்தான் பிராமணர்களுக்கு மரியாதை இல்லை . இந்த நிலைக்கு ஆட்சியாளர்களே காரணம் . திராவிட கலாச்சாரத்தில் அனைத்திலும் ஊழல் மற்றும் லஞ்சம் நிறைந்துள்ளது . திராவிடக் கழகத்துக்கு துணிவு இருந்தால் ஒரு தலித் சமூகத்தவரை தலைவராக ஆக்க முடியுமா ? என்று கேள்வி எழுப்பினார் .


விஜய் மல்லையாவின் கடன்களை விரைவில் வசூலிப்பார்களாம்… பாஜகவினர் சொல்கிறார்கள்… விஜய் மல்லையா வங்கிகளுக்கு செலுத்த வேண்டிய கடன் தொகையை வசூல் செய்ய பா . ஜ . க . , அரசு தீவிரம் நடவடிக்கை எடுத்து வருவதாக மத்திய நிதித்துறை இணையமைச்சர் சந்தோஷ் குமார் கங்வார் மக்களவையில் உறுதியளித்தார் . பொதுத்துறை வங்களிடம் இருந்து கடன் பெற்று , திரும்ப செலுத்தாதவர்கள் குறித்த கேள்விக்கு , மத்திய நிதித்துறை இணையமைச்சர் சந்தோஷ் குமார் கங்வார் மக்களவையில் பதில் அளித்தார் . அப்போதுஃ நாட்டின் பல்வேறு பொதுத்துறை வங்கிகளில் , பெரிய தொகையை கடனாகப் பெற்று , 9,130 பேர் அதை திரும்ப செலுத்தாமல் உள்ளனர் என தெரிவித்தார் . அவ்வாறு கடன் பெற்றவர்களிடம் இருந்தது 91 ஆயிரத்து , 155 கோடி ரூபாய் . கடன் தொகையை திரும்பப் பெறுவதற்கான நடவடிக்கையை மத்திய அரசு மேற்கொண்டுள்ளது . காங்கிரஸ் கட்சி தலைமையிலான ஆட்சியின் போது , விஜய் மல்லையா 8,040 கோடி ரூபாய் பொதுத் துறை வங்கிகளிடம் இருந்து கடனாகப் பெற்று அதனை திரும்ப செலுத்தாமல் தற்போது , லண்டனில் தலைமறைவாக உள்ளார் என்று தெரிவித்த அமைச்சர் அந்த கடனை திரும்பப் பெற , காங்கிரஸ் அரசு எவ்வித நடவடிக்கையும் எடுக்கவில்லை என தெரிவித்தார் . ஆனால் விஜய் மல்லையா வங்கிகளுக்கு செலுத்த வேண்டிய கடன் தொகையை வசூல் செய்யும் பணியில் , பா . ஜ . , அரசு தீவிரம் காட்டி வருகிறது என அமைச்சர் கூறினார் .


வெஸ்ட் இண்டீஸ் அணிக்கு எதிரான இரண்டாவது ஒருநாள் போட்டிக்கான 12 வீரர்கள் கொண்ட இந்திய அணி அறிவிக்கப்பட்டுள்ளது . வெஸ்ட் இண்டீஸ் அணிக்கு எதிரான டெஸ்ட் தொடரை 2 - 0 என இந்திய அணி வென்றது . இதையடுத்து 5 போட்டிகள் கொண்ட ஒருநாள் தொடர் நடந்துவருகிறது . இதன் முதல் போட்டியில் இந்திய அணி 8 விக்கெட்டுகள் வித்தியாசத்தில் அபார வெற்றி பெற்றது . இதையடுத்து விசாகப்பட்டினத்தில் நாளை இரண்டாவது ஒருநாள் போட்டி நடக்க உள்ளது . அதற்கான 12 வீரர்கள் கொண்ட இந்திய அணி அறிவிக்கப்பட்டுள்ளது . இந்த போட்டியிலும் ராகுல் மற்றும் மனீஷ் பாண்டேவிற்கு வாய்ப்பு வழங்கப்படவில்லை . 14 பேர் கொண்ட இந்திய அணியில் ராகுல் மற்றும் மனீஷ் பாண்டே இடம்பெற்றுள்ளனர் . இந்திய அணியில் தற்போதைக்கு மிடில் ஆர்டர் பிரச்னை மட்டும்தான் உள்ளது . பல வீரர்கள் சுழற்சி முறையில் முயற்சி செய்து பார்க்கப்பட்ட நிலையில் , தற்போது 4 மற்றும் 5வது இடங்களில் ராயுடு மற்றும் ரிஷப் பண்ட்டை இந்திய அணி முயற்சி செய்துவருகிறது . ராயுடு மீது அணி நிர்வாகமும் கேப்டன் கோலியும் மிகுந்த நம்பிக்கை வைத்துள்ளனர் . அதனால் அவருக்கு தொடர்ந்து வாய்ப்புகள் வழங்கப்பட்டு வருகின்றன . அதனால் மனீஷ் பாண்டேவிற்கு ஆடும் லெவனில் இடம் கிடைக்கவில்லை . மேலும் இதற்கு முன்னதாக கிடைத்த வாய்ப்புகளை மனீஷ் பாண்டே சரியாக பயன்படுத்தி கொள்ளவில்லை என்பதும் குறிப்பிடத்தக்கது . அதேபோல ராகுல் டாப் ஆர்டர் பேட்ஸ்மேன் என்பதால் , இந்திய அணியில் ரோஹித் , தவான் , கோலி என டாப் ஆர்டர்கள் வலுவாக உள்ளதால் ராகுலுக்கு வாய்ப்பு கிடைப்பதில்லை . இரண்டாவது போட்டிக்கான இந்திய அணியின் ஆடும் லெவனில் ராகுல் மற்றும் மனீஷ் பாண்டேவிற்கு இடம் கிடைக்கவில்லை . முதல் போட்டியில் அறிவிக்கப்பட்ட அதே 12 வீரர்கள் தான் இரண்டாவது போட்டியிலும் இடம்பெற்றுள்ளனர் . வெஸ்ட் இண்டீஸுக்கு எதிரான இரண்டாவது ஒருநாள் போட்டிக்கான 12 வீரர்கள் கொண்ட இந்திய அணிஃ விராட் கோலி ( கேப்டன் ) , ரோஹித் சர்மா ( துணை கேப்டன் ) , ஷிகர் தவான் , அம்பாதி ராயுடு , ரிஷப் பண்ட் , தோனி ( விக்கெட் கீப்பர் ) , ஜடேஜா , குல்தீப் யாதவ் , சாஹல் , உமேஷ் யாதவ் , ஷமி , கலீல் அகமது .


ஐபிஎல் போட்டிகளின்போது இந்திய வீரர்களுடன் ஏற்பட்ட நட்பை இப்போது மறந்துவிட்டதாகவும் , இந்திய வீரர்கள் தற்போது போட்டியாளர்கள் மட்டும்தான் எனவும் இங்கிலாந்து வீரர் ஜோஸ் பட்லர் தெரிவித்துள்ளார் . இந்தியா இங்கிலாந்து இடையேயான டி20 தொடரை இந்திய அணியும் ஒருநாள் தொடரை இங்கிலாந்து அணியும் வென்றன . இதையடுத்து இரு அணிகளுக்கும் இடையேயான 5 போட்டிகள் கொண்ட டெஸ்ட் தொடரின் முதல் போட்டி வரும் ஆகஸ்ட் ஒன்றாம் தேதி தொடங்குகிறது . இதற்கிடையே இந்த தொடர் குறித்து பேசிய இங்கிலாந்து வீரர் ஜோஸ் பட்லர் , ஐபிஎல் போட்டிகளில் ஆடியபோது இந்திய வீரர்களுடன் நல்ல நட்பு ஏற்பட்டது . மும்பை அணியில் ஆடியபோது பாண்டியாவுடனும் ராஜஸ்தான் அணியில் ஆடியபோது ரஹானேவுடனும் நட்பு ஏற்பட்டது . அதேபோல , கோலி தலைமையிலான பெங்களூரு அணியில் மோயின் அலி ஆடினார் . ஐபிஎல் நட்பு எல்லாம் நாடுகளுக்கு இடையேயான போட்டியில் கிடையாது . இப்போது அவர்கள் போட்டியாளர்களைத்தான் பார்க்கிறோம் . ஐபிஎல் தொடரில் முன்னணி வீரர்களிடம் இருந்து சில விஷயங்களை கற்றுக்கொண்டேன் . அவர்கள் ஒவ்வொரு போட்டியையும் வெல்ல வேண்டும் என்ற முனைப்பில் ஆடுகின்றனர் . அதிலும் விராட் கோலி மிகத்திறமையான வீரர் . இக்கட்டான பதற்றமான சூழலிலும் அணியை வெற்றியை நோக்கி கொண்டு செல்வார் . அவரது பேட்டிங் திறமை எனக்கு ரொம்ப பிடிக்கும் என ஜோஸ் பட்லர் தெரிவித்துள்ளார் . ஃபார்ம் இல்லாமல் தவித்துவந்த பட்லர் , ஐபிஎல் போட்டிகளில் சிறப்பாக ஆடியதன் விளைவாக மீண்டும் இங்கிலாந்து அணியில் இடம்பிடித்தார் . நடந்து முடிந்த ஐபிஎல் தொடரில் ரஹானே தலைமையிலான ராஜஸ்தான் ராயல்ஸ் அணியில் பட்லர் இடம்பெற்றிருந்தார் என்பது குறிப்பிடத்தக்கது .


தமிழ் சினிமாவில் வளர்ந்து வரும் ஒரு முன்னணி நடிகர் விஷால் . இவர் தற்போது நடிகர்சங்க செயலாளர்ராகவும் உள்ளார் . இவரின் கட்டுப்பாட்டில் தான் தற்போது நடிகர் சங்கம் உள்ளது என சிலர் கூறிவருகின்றனர் . இந்நிலையில் கடந்த சில வருடங்களாக இவர் திருட்டு விசிடிக்கு எதிராக குரல்கொடுத்து வருகிறார் . அதுமட்டும்மில்லாமல் தடாலடியாக சில கடைகளில் புகுந்து ரெய்டு செய்துள்ளார் என்பது அனைவரும் அறிந்தது தான் . இந்நிலையில் இந்த வாரம் விஷால் நடிப்பில் கத்திச்சண்டை திரைப்படம் தமிழகமெங்கும் வெளியாகவுள்ளது . அதனால் தனியார் பேருந்துகளில் புது படங்கள் போடுவதை நிறுத்தும் வகையில் விஷால் தனியார் பேருந்து உரிமையாளர் சங்கத்திற்கு ஒரு கடிதம் அனுப்பியுள்ளார் . அதில் தமிழ் சினிமாவை நம்பி பல குடும்பங்கள் உள்ளன , ஆகையால் உங்களது தனியார் பேருந்துகளில் புது படம் போடுவதை நிறுத்த ஆவனசெய்யும்படி தயவு கூர்ந்து கேட்டுகொள்கிறோம் என்று குறிப்பிட்டுள்ளார் .


நாங்கள் எந்த நாட்டில் , எந்த சூழலில் ஆடுகிறோம் என்பதை பற்றி கவலையில்லை . எங்கள் வேகப்பந்து வீச்சாளர்கள் எந்த சூழலிலும் சிறப்பாக வீசுவார்கள் என தென்னாப்பிரிக்க கேப்டன் டுபிளெசிஸ் தெரிவித்துள்ளார் . உலக கோப்பைக்கு இன்னும் ஓராண்டிற்கும் குறைவாகவே உள்ளதால் , அனைத்து அணிகளும் இப்போதிலிருந்தே தீவிரமாக தயாராகிவருகின்றன . இந்தியா , இங்கிலாந்து ஆகிய அணிகள் நல்ல ஃபார்மில் உள்ளனர் . பேட்டிங் , பவுலிங் என அனைத்து துறையிலும் சம பலம் வாய்ந்த அணிகளாக திகழ்கின்றன . தற்போது ஸ்மித் , வார்னர் இல்லாமல் தடுமாறும் ஆஸ்திரேலிய அணி தற்போது மெதுவாக மீண்டெழுகிறது . உலக கோப்பைக்குள் ஸ்மித் மற்றும் வார்னருக்கு விதிக்கப்பட்ட தடை முடிந்துவிடும் என்பதால் அவர்களும் அணியில் ஆடுவார்கள் என்பது அந்த அணிக்கு கூடுதல் பலம் . இதுவரை உலக கோப்பையை ஒருமுறை கூட வென்றிராத இங்கிலாந்து , தென்னாப்பிரிக்கா , நியூசிலாந்து ஆகிய அணிகள் கோப்பையை வெல்லும் முனைப்பில் உள்ளன . உலக கோப்பை இங்கிலாந்தில் நடப்பது , அந்த அணிக்கு கூடுதல் பலம் . உலக கோப்பைக்கு முன்னதாக அனைத்து அணிகளுக்கும் முக்கியமான தொடர்கள் உள்ளன . இந்தியா இங்கிலாந்து அணிகளுக்கு இடையேயான தொடர் நாளை தொடங்குகிறது . இதேபோல , இலங்கை செல்லும் தென்னாப்பிரிக்கா அணி , 2 டெஸ்ட் , 5 ஒருநாள் மற்றும் ஒரு டி20 கொண்ட தொடரில் ஆட உள்ளது . ஜூலை 12ம் தேதி முதல் டெஸ்ட் தொடங்குகிறது . இந்நிலையில் , இதுதொடர்பாக பேசிய தென்னாப்பிரிக்க கேப்டன் டுபிளெசிஸ் , எந்த நாட்டில் எந்த சூழலில் ஆடுகிறோம் என்பதை பற்றி கவலையில்லை . இலங்கை ஆடுகளங்கள் ஸ்பின் பவுலிங்கிற்கு சாதகமானதாக இருந்தாலும்கூட , அதிலும் எங்கள் அணியின் வேகப்பந்து வீச்சாளர்கள் சிறப்பாக பந்துவீசுவார்கள் . எங்களிடம் ஸ்டெயின் , ரபாடா , பிளாண்டர் ஆகிய தரமான வேகப்பந்து வீச்சாளர்கள் உள்ளனர் . அவர்கள் அனைத்து சூழலிலும் நன்றாக பந்துவீசக் கூடியவர்கள் என்பதை ஏற்கனவே நிரூபித்துள்ளனர் . ஆசிய கண்டத்தில் ஸ்டெயின் சிறப்பான சாதனைகளை படைத்துள்ளார் . ரபாடா மற்றும் பிளாண்டரும் அருமையான பவுலர்கள் என டுபிளெசிஸ் தெரிவித்துள்ளார் . இதேபோன்றதொரு நம்பிக்கையைத்தான் கோலியும் ஏற்கனவே தெரிவித்திருந்தார் . அயர்லாந்தை வீழ்த்திய பிறகு இங்கிலாந்தில் ஆட இருக்கும் இந்திய அணியின் கேப்டன் கோலியும் , எந்த நாட்டில் ஆடுகிறோம் ? எதிரணி யார் என்பதை பற்றியெல்லாம் எங்களுக்கு கவலையில்லை . நாங்கள் சிறந்த அணி . எங்கள் அணி ரிஸ்ட் ஸ்பின்னர்கள் சிறப்பாக வீசி , முக்கிய பங்காற்றுவார்கள் என நம்பிக்கை தெரிவித்திருந்தது குறிப்பிடத்தக்கது .


கொடநாடு எஸ்டேட் காவலாளி கொலை மற்றும் கொள்ளை விவகாரம் தொடர்பாக பெங்களுரு சிறையில் இருக்கும் சசிகலாவிடம் விசாரணை நடத்த போலீஸ் டீம் விரைந்துள்ளது . கடந்த 24 - ந் தேதி அதிகாலை ஜெயலலிதாவுக்கு சொந்தமான கொடநாடு பங்களாவுக்குள் புகுந்த 11 பேர் கொண்ட கும்பல் பணியில் இருந்த காவலாளி ஓம்பகதூரை அடித்து கொலை செய்து விட்டு மற்றொரு காவலாளியான கிருஷ்ணபகதூரை தாக்கியது . பின்னர் பங்களாவுக்குள் நுழைந்து ஜெயலலிதா , சசிகலா அறைகளில் இருந்து ஏராளமான பொருட்களை கொள்ளையடித்து சென்றதாக கூறப்படுகிறது . இது தொடர்பாக 8 பேர் கைத செய்யப்படுள்ளனர் . முக்கிய குற்றவாளியாக கருதப்படும் ஜெயலலிதாவின் கார் டிரைவர் கனகராஜ் விபத்தில் பலியானார் . அவரது கூட்டாளி சயன் விபத்தில் சிக்கி கோவை தனியார் ஆஸ்பத்திரியில் சிகிச்சை பெற்று வருகிறார் . ஆனால் ஜெயலலிதாவின் பங்களாவில் இருந்து கொள்ளையடிக்கப்பட்டது என்னென்ன ? என்பது குறித்து முறையான தகவல்கள் இது வரை தெரிவில்லை . ஜெயலலிதாவின் அறையில் இருந்ததாக 5 கைக்கடிகாரங்கள் , பளிங்கு கற்களால் ஆன காண்டாமிருக சிலை ஆகியவற்றையும் , கொள்ளையர்கள் பயன்படுத்திய 2 கார்கள் , 6 ஜோடி கையுறைகள் , ஆயுதங்கள் மற்றும் செல்போன்களை பறிமுதல் செய்துள்ளனர் . ஆனால் பங்களாவிற்குள் கோடிக்கணக்கான பணம் இருந்ததாகவும் , கொத்து ஆவணங்கள் இருந்ததாகவும் கூறப்படுகிறது . இகை கொள்ளையடிக்கப்படடதா ? உண்மையிலேயே பணம் இருந்ததா ? போன்ற கேள்விகள் எழுந்துள்ளன . இந்நிலையில் கொடநாடு பங்களாவுக்குள் என்னென்ன இருந்தது ? என்பது ஜெயலலிதா , சசிகலா ஆகியோருக்கு மட்டுமே தெரியும் என்றும் . ஜெயலலிதா இறந்துவிட்ட நிலையில் இது குறித்து சசிகலாவிடம் விசாரணை நடத்தினால் விடை கிடைக்கும் என போலீசார் கருதுகின்றனர் . இதையடுத்து பெங்களூரு சிறையில் இருக்கும் சசிகலாவிடம் விசாரணை நடத்த காவல் துறையின் அனுமதி வாங்கியுள்ளதாக கூறப்படுகிறது . மேலும் சசிகலாவிடம் விசாரணை நடத்த சிறை நிர்வாகத்திடம் அனுமதி பெறுவதற்கான பணிகள் நடைபெற்று வருகின்றன . பெங்களூரு சிறை நிர்வாகத்தின் அனுமதி கிடைத்ததும் சசிகலாவிடம் தனி போலீஸ் படையினர் விசாரணை நடத்த உள்ளதாக தகவல் கிடைத்துள்ளது .


இந்தியா - ஆஸ்திரேலியா இடையேயான முதல் டெஸ்ட் போட்டியில் இந்திய அணி முதல் இன்னிங்ஸில் 250 ரன்களும் ஆஸ்திரேலிய அணி 235 ரன்களும் எடுத்தன . இதையடுத்து 15 ரன்கள் முன்னிலையுடன் இரண்டாவது இன்னிங்ஸை தொடங்கிய இந்திய அணி நிதானமாக ஆடி ரன்களை சேர்த்துவருகிறது . முதல் விக்கெட்டுக்கு ராகுலும் முரளி விஜயும் 63 ரன்களை சேர்த்தனர் . முரளி விஜய் 18 ரன்களிலும் , ஆஸ்திரேலிய பவுலர்கள் மீது ஆதிக்கம் செலுத்தி ஆடிய ராகுல் 44 ரன்களிலும் ஆட்டமிழந்தனர் . இதையடுத்து புஜாராவும் கோலியும் பார்ட்னர்ஷிப் அமைத்து ஆடிவருகின்றனர் . முதல் இன்னிங்ஸில் 250 ரன்களுக்கு ஆல் அவுட்டான இந்திய அணி , ஆஸ்திரேலிய அணியை அதைவிட 15 ரன்கள் குறைவாகவே சுருட்டியது . அதற்கு அஷ்வின் மிக முக்கிய காரணம் . ஆஸ்திரேலிய அணியின் நட்சத்திர வீரர் கவாஜா , ஷான் மார்ஷ் , மார்கஸ் ஹாரிஸ் ஆகிய 3 விக்கெட்டுகளை வீழ்த்தி மிரட்டினார் அஷ்வின் . அஷ்வினின் பந்துவீச்சை எதிர்கொள்ள ஆஸ்திரேலிய வீரர்கள் திணறினர் . ஒருநாள் மற்றும் டி20 அணிகளில் இல்லையென்றாலும் , டெஸ்டின் தான் ஒரு கிங் என்பதை இந்த ஆட்டத்தில் மீண்டும் பறைசாற்றினார் அஷ்வின் . அஷ்வின் சிறப்பாக வீசிக்கொண்டிருந்தபோது , விக்கெட் எடுக்க வேண்டிய பந்து ஒன்று , கம்மின்ஸின் அதிர்ஷ்டத்தால் விக்கெட் இல்லாமல் ஏமாந்தது . கம்மின்ஸ் பேட்டிங் ஆடியபோது அஷ்வின் வீசிய பந்து ஒன்று , கம்மின்ஸின் இரண்டு கால்களுக்கும் நடுவே புகுந்து சென்றது . ஆனால் அந்த பந்து ஸ்டம்புக்கு சற்று மேலே சென்றதால் கம்மின்ஸ் தப்பினார் . மிகவும் துல்லியமான அந்த பந்தை கண்டு கம்மின்ஸ் மிரண்டார் . பந்து ஸ்டம்பில் படாததை கண்டு ரிஷப்பும் அஷ்வினும் அதிர்ச்சியடைந்தனர் . அந்த வீடியோ இதோ . . .


மாற்றுத் திறனாளிகளுக்கான ஒலிம்பிக் போட்டியில் உயரம் தாண்டுதல் பிரிவில் தங்கம் வென்ற மாரியப்பனுக்கு ஊக்கத் தொகையாக தமிழக அரசின் சார்பில் ரூ . 2 கோடி வழங்கப்பட்டது . தலைமைச் செயலகத்தில் வெள்ளிக்கிழமை நடந்த நிகழ்வில் , அதற்கான காசோலையை மாரியப்பனிடம் , முதல்வர் ஓ . பன்னீர்செல்வம் வழங்கினார் . இதுகுறித்து , தமிழக அரசு வெளியிட்ட அறிவிப்புஃ “பன்னாட்டு - அகில இந்திய அளவில் நடைபெறும் பல்வேறு விளையாட்டுப் போட்டிகளில் , வெற்றி பெறும் , தமிழகத்தைச் சேர்ந்த விளையாட்டு வீரர் , வீராங்கனைகளை ஊக்குவிக்கும் வகையில் , உயரிய ஊக்கத் தொகை வழங்கப்படுகிறது . அந்த வகையில் , பிரேசில் நாட்டின் , ரியோ டி ஜெனிரோ நகரில் நடைபெற்ற , பாரா ஓலிம்பிக் போட்டியில் உயரம் தாண்டுதலில் , சேலம் மாவட்டத்தைச் சேர்ந்த த . மாரியப்பன் தங்கப் பதக்கம் வென்றார் . அவருக்கு தமிழக அரசின் சார்பில் ரூ . 2 கோடி உயரிய ஊக்கத் தொகை வழங்கப்படும் என்று கடந்த செப்டம்பர் மாதம் அறிவிக்கப்பட்டு இருந்தது . அதன்படி , மாரியப்பனுக்கு ஊக்க தொகையான ரூ . 2 கோடியை , முதல்வர் ஒ . பன்னீர்செல்வம் வெள்ளிக்கிழமை வழங்கினார் . இந்த நிகழ்ச்சியில் , தலைமைச் செயலாளர் கிரிஜா வைத்தியநாதன் , அரசு ஆலோசகர் ஷீலா பாலகிருஷ்ணன் , இளைஞர் நலன் மற்றும் விளையாட்டு மேம்பாட்டுத் துறை முதன்மைச் செயலாளர் ராஜேந்திரகுமார் , விளையாட்டு வீரர் மாரியப்பனின் பயிற்சியாளர் சத்யநாராயணா ஆகியோர் உடனிருந்தனர் .


கடந்த ஜனவரியில் வெளியான மன்னர் வகையறா படத்தின் மாபெரும் வெற்றிக்கு பிறகு கோலிவுட்டில் தவிர்க்கமுடியாத கதாநாயகனாக உருவெடுத்துள்ளார் விமல் . ஆக்சன் , ரொமான்ஸ் , சென்டிமென்ட் இவை அனைத்தையும் சரிவிகிதத்தில் கலந்து குடும்பப்பாங்கான கதைகளில் ஜொலிப்பதற்கு கண்ணுக்கெட்டிய தூரம் வரை ஒரே நம்பிக்கை நட்சத்திரமாக தெரிகிறார் நடிகர் விமல் . . ‘மன்னர் வகையறா’ வெற்றியை தொடர்ந்து பல முன்னணி இயக்குனர்களும் புதிய இயக்குனர்களும் விமலை அணுகி கதை சொல்லி வருகின்றனர் . நிதானமாக அவற்றை கேட்கும் விமல் , அதில் தனக்கு செட்டாகும் கதைகளையும் , அவற்றை இயக்கும் அனுபவம் மற்றும் திறமை வாய்ந்த இயக்குனர்களுடன் அடுத்தடுத்து கைகோர்க்க இருக்கிறார் . அந்தவகையில் இந்த வருடத்தில் விமல் நடிப்பில் அரை டஜன் படங்களுக்கு மேல் களம் காண இருக்கின்றன . இயக்குனர் எழில் டைரக்சனில் மீண்டும் நடிக்கிறார் . சுராஜ் டைரக்சனில் போலீஸ் அதிகாரிகளாக விமல் - வடிவேலு நடிக்கும் படம் ஒன்று மருதமலை பாணியில் கலக்கலாக உருவாகவுள்ளது . இதுதவிர ' வெற்றிவேல் ' இயக்குனர் வசந்தமணி , ' தமிழன் ' பட இயக்குனர் மஜித் , ஆகியோரின் படங்களில் அடுத்தடுத்து நடிக்க இருக்கிறார் விமல் . ‘மன்னர் வகையறா’ வெற்றியை தொடர்ந்து மீண்டும் பூபதி பாண்டியன் இயக்கத்தில் நடிக்க இருக்கிறார் . ஆக , இந்த வருடம் விமலின் கால்ஷீட் டைரி இப்போதே நிரம்பிவிட்டது . இன்னொரு பக்கம் ஏற்கனவே விமல் , வரலட்சுமி ஜோடியாக நடித்துவரும் ‘கன்னிராசி’ படம் இறுதிக்கட்ட பணிகளில் ரிலீஸுக்கு தயாராகி வருகிறது . . மேலும் சற்குணம் டைரக்சனில் ’களவாணி - 2’ படத்தின் படப்பிடிப்பிலும் கலந்துகொண்டு நடித்துவந்தார் விமல் . கடந்த ஒன்றரை மாதமாக நடைபெற்றுவந்த வேலைநிறுத்தம் முடிவுக்கு வந்த நிலையில் தற்போது ’களவாணி - 2’ , படத்தின் படப்பிடிப்பு வரும் மே - 3ஆம் தேதி முதல் மீண்டும் முழுவீச்சில் துவங்குகிறது . இந்த வேலை நிறுத்தம் சமயத்தில் கிடைத்த இந்த 3௦ நாட்கள் தான் விமலுக்கு கிடைத்த ஒய்வு நாட்கள் . . ஆம் . . இனி வரும் நாட்களில் ஓய்வில்லாமல் அடுத்தடுத்த படங்களில் நடிக்க தயாராகிவிட்டார் விமல் .


போட்டிக்கு பிறகு பாகிஸ்தான் கேப்டன் சர்ஃபராஸ் அகமதுவிற்கு கை கொடுக்காமல் சென்றதற்கு ஆஸ்திரேலிய வீரர் மேக்ஸ்வெல் மன்னிப்பு கேட்க வேண்டும் என பாகிஸ்தான் அணியின் முன்னாள் வீரர் ஷோயப் அக்தர் வலியுறுத்தியுள்ளார் . ஜிம்பாப்வே , பாகிஸ்தான் மற்றும் ஆஸ்திரேலியா ஆகிய அணிகளுக்கு இடையேயான முத்தரப்பு டி20 தொடர் ஜிம்பாப்வேவில் நடந்தது . இந்த தொடரின் லீக் சுற்றில் பாகிஸ்தானுக்கு எதிரான இரண்டு போட்டிகள் மற்றும் ஜிம்பாப்வேவுக்கு எதிரான இரண்டு போட்டிகள் என அனைத்திலும் ஆஸ்திரேலியா வெற்றி பெற்றது . இதையடுத்து இறுதி போட்டியில் பாகிஸ்தானும் ஆஸ்திரேலியாவும் மோதின . இந்த போட்டியில் டாஸ் வென்ற ஆஸ்திரேலிய அணி முதலில் பேட்டிங் செய்தது . தொடக்க வீரர்கள் ஷார்ட் மற்றும் ஃபின்ச் அதிரடியாக ஆடி வலுவான அடித்தளம் அமைத்து கொடுத்தனர் . ஃபின்ச் 47 ரன்களும் ஷார்ட் 76 ரன்களுக்கு குவித்து ஆட்டமிழந்தனர் . அதன்பிறகு களமிறங்கிய மேக்ஸ்வெல் , டிராவிஸ் ஹெட் , ஸ்டாய்னிஸ் என எந்த வீரரும் சோபிக்காததால் , 200 ரன்களை கடக்க வேண்டிய ஆஸ்திரேலிய அணி 183 ரன்கள் மட்டுமே எடுத்தது . எனினும் 183 ரன்கள் என்பது நல்ல ஸ்கோர் தான் . 184 ரன்கள் என்ற இலக்குடன் களமிறங்கிய பாகிஸ்தான் அணியின் தொடக்க வீரர் ஃபர்ஹான் மற்றும் அடுத்து களமிறங்கிய டலட் ஆகியோர் ரன் ஏதும் எடுக்காமல் முதல் ஓவரிலேயே ஆட்டமிழந்தனர் . முதல் ஓவரிலேயே இரண்டு விக்கெட்டுகளை இழந்த நெருக்கடியிலும் மற்றொரு தொடக்க வீரரான ஃபகார் ஜமான் அதிரடியாக ஆடி 91 ரன்களை குவித்தார் . அவர் சிறப்பாக ஆடி கொடுத்ததால் , நடுவரிசையில் களமிறங்கிய வீரர்களுக்கு பணி சற்று எளிதானது . பிறகு பொறுப்பை கையில் எடுத்து ஆடிய ஷோயப் மாலிக் பாகிஸ்தான் அணியை வெற்றியடைய செய்தார் . 19 . 2 ஓவரில் இலக்கை எட்டி வெற்றி பெற்ற பாகிஸ்தான் அணி கோப்பையை வென்றது . போட்டிக்கு பிறகு வீரர்கள் ஒருவருக்கு ஒருவர் கை கொடுத்து வாழ்த்துக்களை பரிமாறிக்கொள்வது வழக்கம் . அந்த வகையில் , ஆஸ்திரேலியா - பாகிஸ்தான் இடையேயான இறுதி போட்டி முடிந்ததும் வீரர்கள் ஒருவருக்கு ஒருவர் கை கொடுத்தனர் . அப்போது பாகிஸ்தான் கேப்டன் சர்ஃபராஸ் அகமது கையை நீட்டியபடி இருக்க , மேக்ஸ்வெல் அவருக்கு கை கொடுக்காமல் சென்றுவிட்டார் . < blockquote class = " twitter - tweet " data - lang = " en - gb " > < p lang = " en " dir = " ltr " > For those who missed it . This is what happened . < a href = " https : / / t . co / nORNAMLTPR " > pic . twitter . com / nORNAMLTPR < / a > < / p > & mdash ; Taimoor Zaman ( @ taimoorze ) < a href = " https : / / twitter . com / taimoorze / status / 1015925806701469696 ? ref _ src = twsrc % 5Etfw " > 8 July 2018 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script > பின்னர் அதை அறிந்த மேக்ஸ்வெல் , சர்ஃபராஸ் அகமதுவிற்கு கை கொடுக்காமல் சென்றது வேண்டுமென்றே செய்த காரியம் கிடையாது . நான் அந்த மாதிரி நபரும் கிடையாது . சர்ஃபராஸை நான் கவனிக்கவில்லை . அதன்பிறகு இந்த தகவலை அறிந்ததும் , அவருக்கு கை கொடுக்க ஹோட்டல் முழுவதும் தேடினேன் என மேக்ஸ்வெல் டுவிட்டர் பக்கத்தில் விளக்கமளித்தார் . < blockquote class = " twitter - tweet " data - lang = " en - gb " > < p lang = " und " dir = " ltr " > < a href = " https : / / t . co / SIGOiEyOKL " > pic . twitter . com / SIGOiEyOKL < / a > < / p > & mdash ; Glenn Maxwell ( @ Gmaxi _ 32 ) < a href = " https : / / twitter . com / Gmaxi _ 32 / status / 1016226055953281024 ? ref _ src = twsrc % 5Etfw " > 9 July 2018 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script > பாகிஸ்தான் கேப்டன் சர்ஃபராஸ் அகமதுவிற்கு கை கொடுக்காதது தொடர்பாக , வருத்தத்துடன் மேக்ஸ்வெல் விளக்கமளித்த பிறகும் , அவர் பாகிஸ்தான் வீரர்களிடமும் கேப்டன் சர்ஃபராஸ் அகமதுவிடமும் மன்னிப்பு கேட்க வேண்டும் என பாகிஸ்தான் அணியின் முன்னாள் வீரர் ஷோயப் அக்தர் வலியுறுத்தியுள்ளார் . < blockquote class = " twitter - tweet " data - lang = " en - gb " > < p lang = " en " dir = " ltr " > Not shaking hands with Pak captain after winning the series its not a great example set by Glen Maxwell plus kids are watching his behaviour & amp ; looking up to him . Now - he should apologise to Pak team & amp ; Sarfraz . . < / p > & mdash ; Shoaib Akhtar ( @ shoaib100mph ) < a href = " https : / / twitter . com / shoaib100mph / status / 1016268035013963778 ? ref _ src = twsrc % 5Etfw " > 9 July 2018 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script >


இந்திய அணியின் முன்னாள் அதிரடி வீரரான ஷேவாக் , கிரிக்கெட்டிலிருந்து ஓய்வுபெற்ற பிறகு , சமூக வலைதளங்களில் அதிரடி காட்டி வருகிறார் . பல்வேறு சமூக பிரச்னைகள் குறித்து தனது கருத்துகளை அதிரடியாக சமூக வலைதளங்களில் பதிவிட்டு வருகிறார் . குழந்தைகள் தினமான இன்று நாட்டின் சுதந்திரத்துக்காக போராடி வீர மரணம் அடைந்த சிறுவன் ஷாகித் பாஜி ரூத்தின் கதையை தனது பேஸ்புக் , டுவிட்டர் பக்கங்களில் ஷேவாக் பகிர்ந்துள்ளார் . நெகிழ வைக்கும் இந்த பதிவு , ஷேவாக் ரசிகர்களிடையே பெரும் வரவேற்பைப் பெற்றுள்ளது . ஷேவாக்கின் பதிவுஃ ஒடிசாவின் நிலகாந்த்பூரை சேர்ந்தவர் , ஷாகித் பாஜி ரூத் . இவர் இந்திய சுதந்திர போராட்டத்தில் வீர மரணமடைந்த இளம் வீரர் . தனது 12 - வது வயதில் இந்திய படகுக்கு காவலாக இருந்தார் . அப்போது , அங்குவந்த பிரிட்டிஷ் படைகள் , அவர்களை அந்த கரைக்கு கூட்டி செல்லும்படி ஷாகித்திடம் கூறினர் . ஆனால் இந்த கூட்டத்தின் கொடூரத்தை முன்பே தெரிந்திருந்த ஷாகித் , அவர்களின் கட்டளையை தைரியமாக மறுத்தார் . தங்களை கூட்டி செல்ல மறுத்தால் கொன்று விடுவோம் என ஷாகித்தை மிரட்டினர் . கொலை மிரட்டலுக்கும் ஷாகித் அஞ்சவில்லை . இதனால் ஆத்திரமடைந்த பிரிட்டிஷ் வீரர்கள் ஷாகித்தின் பிஞ்சு தலையில் துப்பாக்கி முனையால் கொடூரமாக தாக்கினர் . கீழே விழுந்த ஷாகித் , அதற்கும் பயப்படாமல் துணிச்சலாக மீண்டும் எழுந்து நின்று நெஞ்சை நிமிரித்தி அவர்களை எதிர்த்து நின்றார் . ஆத்திரமடைந்த மற்றொரு பிரிட்டிஷ் வீரர் அவரை துப்பாக்கியால் சுட்டதில் பிஞ்சு வயதில் தோட்டாக்களை நெஞ்சில் வாங்கி ஷாகித் நாட்டுக்காக வீர மரணம் அடைந்தார் . இந்த சம்பவத்தில் ஷாகித்தின் நண்பர்களான லட்மண் மாலிக் , நாடா மாலிக் , பாகு சகு , குரேசி பிரதான் ஆகியோரும் கொல்லப்பட்டனர் . ஷாகித்து எவ்வளவு மரியாதை கொடுத்தாலும் போதாது என ஷேவாக் குறிப்பிட்டுள்ளார் .


நாடாளுமன்றத்தை முடக்கினால் மட்டும் போதாது என்றும் , நமது எம் . பி . க்கள் உரிய அழுத்தம் தந்து வெற்றியடைய வேண்டும் என்றும் டெல்டா மாவட்ட விவசாயிகள் கோரிக்கை விடுத்துள்ளனர் . அதே நேரத்தில் காவிரி மேலாண்மை அமைக்காமல் ஊருக்கு வந்தால் எம் . பி . க்களை கல்லால் அடிப்போம் என விவசாயிகள் எச்சரிக்கை விடுத்துள்ளனர் . காவிரி நதிநீர் பங்கீடு விவகாரத்தில் சுப்ரீம் கோர்ட் வழங்கிய இறுதித்தீர்ப்பின் படி காவிரி மேலாண்மை வாரியம் அமைக்க இன்னும் ஒரு வார கால அவகாசம் மட்டுமே உள்ளது . ஆனால் இது வரை மத்திய அரசு இது தொடர்பாக எந்த நடவடிக்கையும் எடுக்கவில்லை . இதனால் ஆத்திரம் அடைந்துள்ள டெல்டா மாவட்ட விவசாயிகள் ஆங்காங்கே போராட்டங்களை நடத்தி வருகின்றனர் . இந்நிலையில் தஞ்சையில் இன்று விவசாயிகள் குறை தீர்க்கும் நாள் முகாம் நடைபெற்றது . இதில் பங்கேற்ப வந்த விவசாயிகள் , உச்சநீதிமன்ற உத்தரவுப்படி காவிரி மேலாண்மை வாரியம் அமைக்க வலியுறுத்தி படுத்து உருண்டு போராட்டத்தில் ஈடுபட்டனர் . இதைத் தொடர்ந்து செய்தியாளர்களிடம் பேசிய விவசாயிகள் , நமது தமிழக எம் . பி . க்கள் நாடாளுமன்றத்தை முடக்கினால் மட்டும் போதாது என்றும் , மத்திய அரசுக்கு உரிய அழுத்தம் தந்து வெற்றியடைய வேண்டும் என்றும் தெரிவித்தனர் . அதே நேரத்தில் காவிரி மேலாண்மை அமைக்காமல் ஊருக்கு வந்தால் எம் . பி . க்களை கல்லால் அடிப்போம் என்றும் எச்சரித்தனர் . மத்திய நீர்ப்பாசன்த் துறை அமைச்சரின் பேச்சு தவறானது என்று குற்றம் சாட்டிய விவசாயிகள் , தற்போது நாங்கள் அனைவரும் வாழ்வதா ? அல்லது சாவதா ? என்ற மனநிலையில்தான் உள்ளோம் என்றும் கவலை தெரிவித்தனர் .


ஆர் . கே . நகர் இடைத்தேர்தலை ரத்து செய்வதைப் பற்றியே பாஜக தமிழக தலைவர்கள் கருத்து தெரிவித்து வருகின்றனர் . கடந்த ஓராண்டாக காலியாக இருந்த ஆர் . கே . நகர் தொகுதிக்கு வரும் 21 - ம் தேதி இடைத்தேர்தல் நடைபெற உள்ளது . திமுக , அதிமுக , தினகரன் ஆகிய மூன்று தரப்பும் ஒவ்வொரு வகையில் தங்களின் வலிமையை நிரூபிக்க போராடுகின்றன . இதுவரை இல்லாத அளவிற்கு ஆர் . கே . நகர் இடைத்தேர்தல் முக்கியத்துவம் பெற்றுள்ளது . கடந்த ஏப்ரல் மாதம் நடக்க இருந்த ஆர் . கே . நகர் இடைத்தேர்தல் பணப்பட்டுவாடா புகார் காரணமாக ரத்து செய்யப்பட்டது . அதனால் இந்தமுறை பணப்பட்டுவாடாவைத் தடுக்க தேர்தல் ஆணையம் கடும் கட்டுப்பாடுகளை விதித்துள்ளது . எனினும் பல்வேறு கட்டுப்பாடுகளையும் மீறி பணப்பட்டுவாடா செய்யப்படுவதாக புகார்கள் எழுந்த வண்ணம் உள்ளன . பணப்பட்டுவாடாவைக் கண்டித்து சாலை மறியலில் ஈடுபட்ட தமிழிசை சௌந்தரராஜன் , ஆர் . கே . நகர் இடைத்தேர்தலை நிரந்தரமாக ரத்து செய்ய வேண்டும் என வலியுறுத்தினார் . பணப்பட்டுவாடா செய்த புகாரில் இதுவரை 8 பேரை கைது செய்துள்ளதாக போலீசார் தெரிவிக்கின்றனர் . நேற்றுகூட ஆர் . கே . நகரில் பணப்பையுடன் இருவர் கைது செய்யப்பட்டனர் . பணப்பட்டுவாடா செய்யப்படுவதாக திமுக மற்றும் தினகரன் ஆதரவாளர்களும் சாலை மறியலில் ஈடுபட்டனர் . ராஜா , பாஜகவின் முன்னாள் ஆர் . கே . நகர் வேட்பாளர் கங்கை அமரன் உள்ளிட்டோரும் வலியுறுத்தி வருகின்றனர் . ஆர் . கே . நகர் இடைத்தேர்தலை ரத்து செய்வதைப் பற்றியே பாஜக தலைவர்கள் தொடர்ந்து பேசிவருகின்றனர் . ஆனால் , பணப்பட்டுவாடா செய்யப்படுவது கண்டறியப்பட்டால் , அந்த வேட்பாளரை தகுதிநீக்கம் செய்வதைவிட்டு தேர்தலையே ரத்து செய்ய வேண்டும் என வலியுறுத்துவது தவறானது என திமுக சார்பில் அதன் கூட்டணி கட்சிகளின் சார்பிலும் தெரிவிக்கப்படுகிறது . திமுக செயல் தலைவர் ஸ்டாலின் , விடுதலை சிறுத்தைகள் கட்சி தலைவர் திருமாவளவன் ஆகியோரும் பணப்பட்டுவாடா செய்யும் வேட்பாளரை தகுதிநீக்கம் செய்யவேண்டும் என வலியுறுத்தி வருகின்றனர் .


பரப்பன அக்ரஹார சிறையில் நடக்கும் முறைகேடுகளை வெளிக் கொண்டு வந்ததற்காக , என்னை பழிவாங்கும் முயற்சியில் டிஜிபி சத்தியநாராயணா குற்றம்சாட்டி வருவதாகவும் , என் மீது தவறு இருந்தால் எந்த விசாரணைக்கு தயார் என்றும் டிஐஜி ரூபா தெரிவித்துள்ளார் . பெங்களூரு பரப்பன அக்ரஹார சிறையில் , அதிமுக பொது செயலாளர் சசிகலாவுக்கு சிறப்பு வசதிகள் செய்து கொடுக்கப்பட்டதாகக் கூறி சர்ச்சையை ஏற்படுத்தியவர் கர்நாடக சிறைத்துறை டிஐஜி ரூபா . கர்நாடக சிறைத்துறை டிஐஜியாக அண்மையில் பொறுப்பேற்றுக் கொண்ட ரூபா , சசிகலாவுக்கு சிறையில் சிறப்பு வசதிகள் செய்யப்பட்டதற்கான ஆதாரம் தன்னிடம் உள்ளதாக கூறினார் . சிறைச்சாலை ஆய்வின்போது , சசிகலாவுக்கு தனி சமையல் அறை அளிக்கப்பட்டுள்ளதாகவும் , சமையல் செய்ய சில கைதிகள் நியமிக்கப்பட்டுள்ளதாகவும் டிஐஜி ரூபா தெரிவித்திருந்தார் . இது தொடர்பாக சசிகலா தரப்பில் இருந்து , டிஜிபி சத்யநாராயணாவுக்கு 2 கோடி ரூபாய் லஞ்சம் கொடுக்கப்பட்டதாகவும் அதற்கான ஆதாரம் உள்ளதாகவும் ரூபா குற்றம்சாட்டியிருந்தார் . இது குறித்து , டிஜிபி சத்யநாராயணாவுக்கு பதில் அளிக்க வேண்டும் என்றும் அவர் அறிக்கை ஒன்றையும் அனுப்பியிருந்தார் . இதற்கு பதிலளித்து பேசிய டிஜிபி சத்யநாராயணா , சசிகலாவுக்கு சலுகைகள் ஏதும் தரவில்லை என்றும் , சமையல் அறை எதுவும் அமைக்கப்படவில்லை என்றும் மறுப்பு தெரிவித்திருந்தார் . டிஜிபி சத்யநாராயணாவின் பேட்டிக்கு மறுப்பு தெரிவித்து டிஐஜி ரூபா , இதனால் எனக்கு லாபம் ஏதும் இல்லை எனவும் கூறியிருந்தார் . டிஐஜி ரூபாவின் குற்றச்சாட்டு குறித்து அம்மாநில முதலமைச்சர் சித்தராமையா தனிக்குழு அமைத்து விசாரணைக்கு உத்தரவிட்டிருந்தார் . இந்த நிலையில் , டிஐஜி ரூபா இன்று செய்தியாளர்களைச் சந்தித்து பேசினார் . சிறையில் இருக்கும் சசிகலாவுக்கு சலுகை வழங்கப்பட்டுள்ளது குறித்த அறிக்கையில் உறுதியாக இருக்கிறேன் என்று கூறியுள்ளார் . இந்த குற்றச்சாட்டு விவகாரத்தில் எனக்கு எந்த லாபமும் இல்லை என்றும் , இந்த பிரச்சனையில் என் மீது குறி வைப்பது நியாயமில்லை எனவும் டிஐஜி ரூபா தெரிவித்துள்ளார் . பழிவாங்கும் நோக்கில் என்மீது சிறைத்துறை டிஜிபி சத்தியநாராயண பேட்டி அளித்துள்ளதாகவும் குற்றம் சாட்டியுள்ளார் . இந்த விவகாரம் தொடர்பாக என் மீது நடவடிக்கை எடுக்கப்பட்டால் எந்த கவலையும் இல்லை என்றார் . சிறையில் நடக்கும் முறைகேடுகளை வெளிக் கொண்டு வந்ததற்காக என்னை பழிவாங்கும் முயற்சியாக இது நடப்பதாகவும் , என் மீது தவறு இருந்தால் எந்த விசாரணைக்கும் தயார் என்றும் டிஐஜி ரூபா கூறியுள்ளார் . இந்த விவகாரம் தொடர்பாக முதலமைச்சர் சித்தராமையா விசாரணை நடத்த உத்தரவிட்டுள்ள நிலையில் , டிஐஜி ரூபா ஊடகங்களுக்கு தொடர்ந்து பேட்டி அளித்து வருவது விதிகளுக்கு புறம்பானது என காவல் துறையைச் சேர்ந்த அதிகாரிகள் கூறுகின்றனர் .


தோனியின் அனுபவம் இந்திய அணிக்கு பெரும் உதவியாக இருந்துவரும் நிலையில் , பேட்டிங்கில் தொடர்ந்து சொதப்பிவருகிறார் . தோனி ஃபார்ம் இல்லாமல் தவித்துவருகிறார் . மிடில் ஓவர்களில் ஸ்பின்னர்களை எதிர்கொண்டு ஆட திணறுகிறார் . மிடில் ஆர்டரில் இந்திய அணி தொடர்ந்து சொதப்பிவரும் நிலையில் , மிடில் ஆர்டர் வீரர்களுக்கான தேடுதல் வேட்டையில் இறங்கியுள்ளது இந்திய அணி நிர்வாகம் . உலக கோப்பைக்கு இன்னும் ஓராண்டுக்கும் குறைவாகவே உள்ள நிலையில் 4 மற்றும் 6வது இடங்களுக்கான சரியான வீரர்களை தேர்வு செய்ய வேண்டிய கட்டாயம் உள்ளது . 5ம் இடம் தோனிக்குத்தான் என்பது உறுதியான நிலையில் , அவர் சிறப்பாக ஆட வேண்டிய கட்டாயம் உள்ளது . ஆனால் தோனி தொடர்ந்து சொதப்பிவருகிறார் . ஆசிய கோப்பை தொடரிலும் தோனி சரியாக ஆடவில்லை . ஸ்பின் பவுலர்களை எதிர்கொள்ள திணறுகிறார் . அதிலும் லெக் ஸ்பின்னர்களுக்கு எதிராக தொடர்ந்து சொதப்புவதுடன் விக்கெட்டையும் பறிகொடுத்துவிடுகிறார் . ஆசிய கோப்பை இறுதி போட்டியில் , வங்கதேசத்துக்கு எதிரான போட்டியில் இந்திய அணி கடுமையாக போராடி கடைசி பந்தில் வெற்றி பெற்றது . ஆனால் எளிமையாக வெற்றி பெற வேண்டிய போட்டிதான் இது . 223 ரன்கள் என்பது கடினமான இலக்கு அல்ல . மூன்றாவது விக்கெட்டாக ரோஹித் சர்மா அவுட்டாகும்போது , இந்திய அணி 100 பந்துகளுக்கு 83 ரன்கள் எடுத்திருந்தது . அதன்பிறகு தினேஷ் கார்த்திக்குடன் ஜோடி சேர்ந்த தோனி , ரன் ரேட்டை குறைந்துவிடாமல் பார்த்துக்கொள்ள தவறிவிட்டார் . தினேஷ் கார்த்திக் பெரிதாக பவுண்டரிகள் அடிக்கவில்லை என்றாலும் சில ஷாட்களை அடிக்க முயன்றார் . ஆனால் தோனி சிங்கிள் ஆடி கொடுக்காமல் அதிகமான பந்துகளை டாட் பந்துகளாக்கினார் . ஃபீல்டரின் கைக்கு நேராகவே பந்துகளை அடித்தார் . பெரும்பாலும் மிடில் ஆர்டரில் களமிறங்கும் வீரர்கள் , ஸ்பின் பந்துகளை ஸ்வீப் ஷாட் ஆடி பவுண்டரிக்கு அனுப்புவர் . இந்திய அணியின் பெருஞ்சுவரும் நங்கூரமுமான ராகுல் டிராவிட் ஸ்பின் பவுலிங்கை அருமையாக ஸ்வீப் ஷாட் ஆடுவார் . ஆனால் தோனி இறங்கிவந்தோ அல்லது இருந்த இடத்தில் இருந்தோ லாங் ஆன் மற்றும் லாங் ஆஃப் திசைகளில் தான் அடிப்பார் . அதன்மூலம் சிங்கிள் தான் கிடைக்கும் . பல நேரங்களில் அதுகூட கிடைக்காது . பந்து நேராக ஃபீல்டரின் கைக்கு நேரே சென்றுவிடும் . மிடில் ஓவர்களில் தோனி அதிகமான பந்துகளை வீணடிப்பது , அவருக்கு மட்டுமல்லாமல் எதிரே நிற்கும் வீரருக்கும் அணிக்கும் நெருக்கடியை ஏற்படுத்தும் . எனவே மிடில் ஓவர்களில் ஸ்பின் பவுலிங்கை ஸ்வீப் ஆடுவது முக்கியம் . ஆனால் தோனி ஸ்வீப் ஷாட் ஆட மாட்டார் . இதுதொடர்பாக பேசிய இந்திய அணியின் முன்னாள் வீரரும் தமிழ் வர்ணனையாளருமான ஹேம்ங் பதானி , தோனிக்கு ஸ்வீப் ஷாட் ஆட வரவில்லை என்பதை சுட்டிக்காட்டினார் . மேலும் ஒருவாரம் தன்னிடம் வந்து ஸ்வீப் ஷாட் ஆட பயிற்சி எடுத்துக்கொள்ளுமாறு தோனியிடம் வலியுறுத்தியதாகவும் , ஆனால் தோனி தனக்கு ஸ்டிரைட் ஷாட் மற்றும் லெக் திசை ஷாட்கள் எளிதாக வரும் எனக்கூறி மறுத்துவிட்டதாக ஹேமங் பதானி தெரிவித்தார் .


4 குழந்தைகளுக்கு தகப்பன் 2 ஆவது திருமணம் . . ! முதல் மனைவி நேரில் வந்து . . . . ஊர் கதைகளை வெளிச்சம் போட்டு காண்பிக்கும் நிகழ்ச்சி சொல்வதெல்லாம் உண்மை . . . இந்த நிகழ்ச்சியில் குடும்பத்தில் நடக்கும் பிரச்னை முதல் கள்ளக்காதல் வரை அனைத்தும் இடம் பெறும் இந்நிலையில் , நான்கு குழந்தைகளுக்கு தகப்பனாக உள்ள ஒரு நபரை உடன் பணிபுரியும் ஒரு பெண் காதலித்ததாக தெரிகிறது . ஆரம்பத்தில் அந்த பெண்ணிற்கு , அந்த நபர் குறித்த முழுவிவரம் தெரியவில்லை . பின்னர் தெரியவந்தும் கூட , இருவரும் திருமணம் செய்ய திட்டம் போட்டு உள்ளனர் . அப்போது , அந்த நபரின் முதல் மனைவிக்கு போன் செய்து பேசவே , அவர் கொந்தளிக்கும் காட்சி இடம் பெறுகிறது . இரண்டாவதாக திருமணம் செய்ய திட்டம் போட்ட அந்த பெண்ணை அவருடைய பெற்றோர்கள் அடிப்பதை பார்க்க முடிகிறது . இந்த பெண்ணுக்கு வயதோ 20 . இரண்டாவது திருமணம் செய்ய திட்டம் போட்ட அந்த ஆண் , தன்னுடைய மனைவி மற்றும் நான்கு குழந்தைகளை மறந்து எப்படி இப்படியெல்லாம் மனசாட்சியே இல்லாமல் செய்கிறார்கள் என நிகழ்ச்சியை பார்த்த பொதுமக்கள் கூட மிகுத்த கவலை கொள்ள செய்துள்ளனர் . முதல் மனைவி போனில் . . . நிகழ்ச்சியிலிருந்து முதல் மனைவிக்கு போன் செய்யும் போது , எங்க இருக்கீங்க . . . ? எங்கு வரவேண்டும் என கேட்க . . பல்லாவரம் போலிஸ் ஸ்டேஷன்க்கு அருகில் வர முடியுமா என லக்ஷ்மி ராமகிருஷ்ணன் கேட்க . . . . அடுத்த பத்து நிமிடத்தில் அங்கு இருப்பேன் . . நேரில் வந்து கவனிச்சிக்கிறேன் என கோபமாக போனை வைக்கிறார் . . . . இவ்வளவு கொடுமைகளை பார்த்த லக்ஷ்மி ராமகிருஷ்ணன் நிகழ்ச்சியைவிட்டு வெளியேறுகிறார் . . . . பின்னர் நேரில் வந்த அந்த பெண்மணி , கணவனை போட்டு பிளந்து கட்டியுள்ளார் . . . அந்த பெண்ணையும் போட்டு சாத்தி உள்ளார் . . . . இது போன்ற பல நிகழ்வுகள் சர்வ சாதாரணமாக நடக்கின்றதை நினைத்து மக்கள் மனதில் ஒருவிதமான சங்கடம் ஏற்பட்டு உள்ளது .


இந்தியா - தென்னாப்பிரிக்கா இடையேயான 6 போட்டிகள் கொண்ட ஒருநாள் தொடரில் , 3 - 0 என இந்தியா முன்னிலை வகிக்கிறது . இன்னும் மூன்று போட்டிகள் எஞ்சியுள்ள நிலையில் , அதில் ஒரு போட்டியில் வென்றாலே இந்தியா தொடரை வென்றுவிடும் . மூன்று போட்டிகளிலும் இந்தியாவின் அபாரமான வெற்றிக்கு மிக முக்கிய காரணம் ரிஸ்ட் ஸ்பின்னர்களான சாஹலும் குல்தீப்பும்தான் . கடந்த மூன்று போட்டிகளில் இவர்கள் மட்டுமே சுமார் 21 விக்கெட்டுகளை எடுத்துள்ளனர் . சாஹல் மற்றும் குல்தீப்பின் பந்துவீச்சை சமாளிக்க முடியாமல் தென்னாப்பிரிக்க வீரர்கள் கொத்து கொத்தாக இவர்களிடம் சரணடைகின்றனர் . சாஹலும் குல்தீப்பும் தூக்கி வீசுவதோடு மிகவும் மெதுவாக வீசுகின்றனர் . இதனால் தென்னாப்பிரிக்க பேஸ்மேன்களால் அவர்களின் பந்துவீச்சை அடிக்க முடியவில்லை . அடிக்க முற்பட்டால் விக்கெட்தான் . விக்கெட்டை பாதுகாக்க நினைத்து அடிக்காமல் தடுப்பாட்டம் ஆட நினைத்தாலும் எல்பிடபிள்யூ ஆகி அவுட்டாகின்றனர் . சொல்லப்போனால் , அந்த அணிக்கு சிம்ம சொப்பனமாக திகழ்கிறார்கள் சாஹலும் குல்தீப்பும் . ஏற்கனவே மூன்று போட்டிகளிலும் தென்னாப்பிரிக்கா தோல்வியை தழுவிய நிலையில் , நான்காவது போட்டி இன்று நடக்கிரது . இந்நிலையில் , இவர்களை எதிர்கொள்ள புதிய பயிற்சி ஒன்றை தென்னாப்பிரிக்க வீரர்கள் பெற்று வருகின்றனர் . மத்திய பிரதேசம் மாநிலத்தை சேர்ந்த இந்திய வம்சாவளியான அஜய் ராஜ்புத் என்பவர் கடந்த 5 ஆண்டுகளாக தென்னாப்பிரிக்காவில் லீக் போட்டிகளில் விளையாடி வருகிறார் . அந்த போட்டிகளில் இவர் அதிக விக்கெட்டுகளை எடுத்துள்ளார் . எனவே இந்திய சுழற்பந்து வீச்சாளர்களை சமாளிக்கும் விதமாக , அஜய் ராஜ்புத்தை அழைத்து தென்னாப்பிரிக்க வீரர்களுக்கு வலைப்பயிற்சியில் பவுலிங் போட வைத்துள்ளனர் . சாஹல் மற்றும் குல்தீப் போடுவது போல மெதுவாக பந்து போட சொல்லி , ஆம்லா , மார்க்ரம் , டுமினி ஆகியோர் வெகுநேரம் பயிற்சி மேற்கொண்டுள்ளனர் . கடந்த 3 போட்டிகளில் விளையாடாத டிவில்லியர்ஸ் இந்த போட்டியில் களமிறங்குகிறார் . பிங்க் நிற ஆடையில் இன்று தென்னாப்பிரிக்கா விளையாடுகிறது . அந்த ஆடையில் அந்த அணி தோல்வியை கண்டதே இல்லை . மேலும் இந்திய சுழற்பந்துவீச்சாளர்களை சமாளிக்க சிறப்பு பயிற்சிகளையும் மேற்கொண்டுள்ளனர் . இவை எல்லாம் சேர்ந்து இன்று அந்த அணிக்கு பலனளிக்குமா ? அல்லது வழக்கம்போல இந்தியாதான் வெல்லுமா ? என்பதை பார்ப்போம் . .


வதந்திமறைந்த நடிகை ஸ்ரீதேவி பற்றி சமூக வலைத்தளங்களில் பல வதந்திகள் வந்த வண்ணம் உள்ளன . அதில் முக்கியமாக சொல்லப்படுவது ஸ்ரீதேவியின் வாழ்க்கை வரலாறு குறித்த படத்தை சர்ச்சை இயக்குனரான ராம் கோபால் வர்மா எடுக்க போகிறார் என்பதுதான் . மரணம்துபாயில் திருமண நிகழ்வுக்காக சென்றிருந்த ஸ்ரீதேவி குளியல் தொட்டியில் நீரில் மூழ்கி கடந்த பிப்ரவரி 24 ம் உயிரிழந்தார் . அதிலிருந்து ஒட்டுமொத்த இந்திய திரையுலகமும் சோகத்தில் ஆழ்ந்துள்ளது . சோகம்ஸ்ரீதேவி இறந்ததிலிருந்து அவரின் தீவிர ரசிகரான இயக்குனர் ராம் கோபால் வர்மா டிவிட்டரில் தனது கருத்துக்களை பதிவிட்டு வருகிறார் . என்னை ஏன் கடவுள் அழைத்து போகவில்லை என்று சோகமாக கருத்துக்களை பதிவிட்டு வருகிறார் . சர்ச்சைஇந்நிலையில் ஸ்ரீதேவியின் வாழ்க்கை வரலாறு குறித்த படத்துக்கு ராம் கோபால் வர்மா சர்ச்சையளிக்கும் விதமாக தமது டிவிட்டர் பக்கத்தில் பதிவிட்டுள்ளார் . அதில் நான் ஸ்ரீதேவி பற்றி ஒரு படம் இயக்க போவதாக செய்திகள் உலா வருகிறது . திறமைஅதில் உண்மை இல்லை . அப்படி செய்வது ஒரு முட்டாள்தனம் என்றுதான் கூறுவேன் அவரை போல் நடிக்க எந்த ஒரு நடிகைக்கும் திறமை இல்லை என்று பதிவிட்டுள்ளார் .


மெல்போர்ன் டெஸ்டில் ஹனுமா விஹாரி செய்த ஒரு காரியத்தை சிறந்த சம்பவமாக குறிப்பிட்டுள்ளார் ஆஸ்திரேலிய அணியின் முன்னாள் ஜாம்பவான் ஆடம் கில்கிறிஸ்ட் . ஆஸ்திரேலியாவில் டெஸ்ட் தொடரை ஒருமுறை கூட வென்றிராத இந்திய அணி நடப்பு தொடரை வென்று வரலாற்றுச் சாதனை படைக்கப்போவது உறுதியாகிவிட்டது . 2 - 1 என இந்த தொடரில் முன்னிலை வகிக்கும் இந்திய அணி , சிட்னியில் நடந்துவரும் கடைசி டெஸ்ட் போட்டியிலும் ஆதிக்கம் செலுத்திவருகிறது . கடைசி போட்டியிலும் இந்திய அணியின் கையே ஓங்கியிருக்கிறது . எனவே இந்த தொடரை வெல்வது உறுதி . இந்த தொடரில் இரு அணிகளுக்கும் இடையிலான பெரிய வித்தியாசமாக இருந்தது புஜாராவின் பேட்டிங் தான் . நடப்பு ஆஸ்திரேலிய தொடரில் 4 சதங்கள் அடிக்கப்பட்டிருக்கின்றன . அவற்றில் 3 சதங்கள் புஜாரா அடித்தவை , ஒரு சதம் மட்டும் கோலி அடித்தார் . ஒரு பேட்ஸ்மேன் சதமடிப்பது முக்கியமல்ல , அந்த சதம் அணியின் வெற்றிக்கு பயன்பட்டிருக்கிறதா என்பதில் தான் அந்த சதத்துக்கான மதிப்பு உள்ளது . அந்த வகையில் புஜாராவின் சதம் அபாரமானது . புஜாரா சதமடித்த அடிலெய்டு மற்றும் மெல்போர்ன் ஆகிய இரண்டு டெஸ்ட் போட்டிகளிலுமே இந்திய அணி வெற்றி பெற்றிருக்கிறது . சிட்னியில் நடந்துவரும் போட்டியில் 193 ரன்களை குவித்தார் புஜாரா . இந்த போட்டியிலும் இந்திய அணியின் கை ஓங்கியிருக்கிறது . அடிலெய்டு , பெர்த் , சிட்னி ஆகிய மூன்று போட்டிகளிலுமே முதல் விக்கெட்டை இந்திய அணி விரைவில் இழந்துவிட்டதால் புஜாரா , பெரும்பாலும் முதல் 10 ஓவர்களுக்கு உள்ளாகவே களத்திற்கு வர நேர்ந்தது . 10 ஓவர்கள் என்று கூட சொல்ல முடியாது , முதல் ஒருசில ஓவர்களிலேயே பெரும்பாலான இன்னிங்ஸ்களில் களத்திற்கு வந்துவிட்டார் புஜாரா . ஆனால் மூன்றாவது போட்டியில்தான் சற்று தாமதமாக களத்திற்கு வந்தார் . அதற்கு காரணம் , தொடக்க ஜோடி விரைவில் விக்கெட்டை விட்டுக்கொடுக்காததுதான் . முதல் இரண்டு போட்டிகளில் சொதப்பியதால் முரளி விஜய் மற்றும் ராகுல் ஆகிய இருவரையும் நீக்கிவிட்டு அறிமுக வீரர் மயன்க் அகர்வாலுடன் ஹனுமா விஹாரியை தொடக்க வீரராக களமிறக்கிவிட்டது இந்திய அணி . அவரும் பெரிதாக ரன் அடிக்கவில்லை என்றாலும் , 10 ஓவர்களுக்கும் மேலாக பேட்டிங் செய்து , மயன்க் அகர்வாலுடன் சேர்ந்து நல்ல அடித்தளத்தை அமைத்து கொடுத்தார் . 20வது ஓவருக்கு அருகில்தான் முதல் விக்கெட்டை பறிகொடுத்தார் விஹாரி . அந்த இன்னிங்ஸில் மட்டும்தான் இந்திய அணியின் தொடக்க ஜோடி சுமார் 20 ஓவர்கள் ஆடியது . மெல்போர்ன் டெஸ்டில் அறிமுக தொடக்க ஜோடியை பரிசோதித்த இந்திய அணியின் தைரியத்தை பாராட்டியுள்ள கில்கிறிஸ்ட் , விஹாரி செய்த காரியத்தையும் பாராட்டியுள்ளார் . இதுகுறித்து ”தி இந்து” ஆங்கில பத்திரிகைக்கு அளித்த பேட்டியில் , இந்திய அணி விரைவாகவும் ஸ்மார்ட்டாகவும் செயல்படுகிறது . முதல் இரண்டு போட்டிகளில் சோபிக்காத தொடக்க ஜோடியை மூன்றாவது போட்டியில் அதிரடியாக நீக்கிவிட்டு புதிய ஜோடியை தைரியமாக முயற்சித்தது . விஹாரி 10 ஓவர்கள் ஆடினார் , அவர் பெரிதாக ரன்கள் அடிக்காவிட்டாலும் அவர் செய்த மிகப்பெரிய காரியம் என்னவென்றால் , இந்திய அணியின் விலைமதிப்பில்லா வீரரான புஜாராவை புதிய பந்து இருக்கும்போதே களத்திற்கு வராமல் பார்த்துக்கொண்டதுதான் என கில்கிறிஸ்ட் தெரிவித்தார் .


அடுத்த ஆண்டு மே மாதம் 30ம் தேதி உலக கோப்பை இங்கிலாந்தில் தொடங்குகிறது . இதற்கு முன்னதாக ஐபிஎல் தொடர் மார்ச் 29ம் தேதி தொடங்கி மே 19ம் தேதி வரை நடைபெறுகிறது . உலக கோப்பையில் தென்னாப்பிரிக்காவுடன் இந்திய அணி மோதும் முதல் போட்டி ஜூன் 5ம் தேதி தொடங்குகிறது . ஐபிஎல் முடிந்து உலக கோப்பையில் இந்திய அணி மோதும் முதல் போட்டிக்கு இடையே 15 நாட்கள் இடைவெளி இருக்கிறது . இதற்கிடையே உலக கோப்பையில் ஆடும் இந்திய அணியின் நட்சத்திர வேகப்பந்து வீச்சாளர்களுக்கு அடுத்த ஐபிஎல் சீசனிலிருந்து முழுவிலக்கு அளிக்க வேண்டுமென இந்திய அணியின் கேப்டன் கோலி பிசிசிஐ - யின் நிர்வாகக்குழுவிடம் கோரிக்கை விடுத்திருந்தார் . ஐபிஎல்லில் வேகப்பந்து வீச்சாளர்கள் காயமடைந்து , அதனால் உலக கோப்பையில் ஆட முடியாத சூழல் உருவாகிவிடக்கூடாது என்பதற்காக முன்னெச்சரிக்கையாக அவர்களுக்கு ஐபிஎல் சீசன் முழுவதும் விலக்கு அளிக்க வேண்டுமென கோலி கோரிக்கை விடுத்திருந்தார் . ஆனால் ரோஹித் சர்மா , கோலியின் கருத்திலிருந்து முரண்பட்டார் . அதேபோல ஐபிஎல் அணிகளின் உரிமையாளர்களும் கோலியின் கோரிக்கையை ஏற்றுக்கொள்ள வாய்ப்பில்லை . இந்நிலையில் , கோலியின் கோரிக்கை குறித்து கருத்து தெரிவித்துள்ள இந்திய அணியின் முன்னாள் வீரர் விரேந்திர சேவாக் , 2 மாதம் வீரர்கள் ஆடாமல் வீட்டில் உட்கார்ந்து என்ன செய்யப்போகிறார்கள் ? வீரர்கள் காயமடைந்திருந்தாலோ அல்லது முழு உடற்தகுதியில் இல்லாமல் இருந்தாலோ இதுபோன்ற கோரிக்கையை வைக்கலாமே தவிர வீரர்கள் முழு உடற்தகுதியுடன் இருக்கும்போது போட்டிகளில் ஆடலாம் என்று சேவாக் கருத்து தெரிவித்துள்ளார் .


வருமானவரி துறை அதிகாரிகள் விசாரணை நடத்திய போது , பல கேள்விகளுக்கு பதில் சொல்ல முடியாமல் தவித்த விஜயபாஸ்கர் , ஒரு கட்டத்தில் கண்ணீர் விட்டு அழுததாக கூறப்படுகிறது . வருமான வரி சோதனைக்கு உட்படுத்தப்பட்ட அமைச்சர் விஜயபாஸ்கரிடம் , அதிகாரிகள் காலை 11 மணியில் இருந்து தொடர்ந்து 5 மணி நேரம் துருவி துருவி விசாரணை நடத்தி உள்ளனர் . விசாரணையில் நேரடியாகவே , உங்களுக்கு 89 கோடிபணம் எங்கிருந்து வந்தது ? எப்படி வந்தது என்று கேட்கப்பட்டுள்ளது . அதற்கு , நேரடியாக பதில் சொல்ல முடியாத அவர் , இதெல்லாம் பழி வாங்கும் நடவடிக்கை என்று , காதை சுற்றி மூக்கை தொடும் வகையிலேயே பதில் சொல்லி இருக்கிறார் . மேலும் , பன்னீர்செல்வம் சேர்த்த பணம் மற்றும் சொத்துக்கள் பற்றியே , திரும்ப திரும்ப பேசி இருக்கிறார் . பின்னர் வருமான வரி அதிகாரிகள் கிடுக்கிபிப்பிடி போட்டு அவரை திணற அடித்துள்ளனர் . உங்களை ஒரே நாளில் வளைத்து பிடிக்கவில்லை . அரவக்குறிச்சி , தஞ்சாவூர் , திருப்பரங்குன்றம் தேர்தல்களிலேயே உங்களை நெருங்கி விட்டோம் என்று வருமான வரித்துறையினர் கூறி உள்ளனர் . கரூர் அன்புநாதனுக்கும் உங்களுக்குமிடையே நடந்த பரிவர்த்தனைகள் அனைத்தும் அமலாக்கத் துறையிடமிருக்கிறது . அத்துடன் , கடந்த 120 நாட்களாக உங்களை கண்காணித்து வந்துள்ளோம் என்று அதிரடியாக பேசிய அதிகாரிகள் , சில ஆதாரங்களை எடுத்து அவரிடம் நீட்டி உள்ளனர் . அதைக்கண்டு மிரண்டு போன விஜயபாஸ்கர் , எதுவும் சொல்ல முடியாமல் தவித்திருக்கிறார் . அவரது கண்களில் இருந்து கண்ணீர் வர , கர்ச்சீப்பை எடுத்து துடைத்துள்ளார் . பின்னர் , அவருக்கு நம்பிக்கையூட்டும் வகையில் அதிகாரிகள் பேச , ஒரு கட்டத்தில் , வேறு வழியில்லாமல் , உண்மைகள் பலவற்றை ஒப்புக்கொண்டுள்ளார் . பின்னர் , இந்த பிரச்சினைகளில் இருந்து மீண்டு வருவதற்கு , என்ன செய்வது ? என்று வருமான வரி துறையினரிடம் , அவர் ஆலோசனை கேட்டதாகவும் கூட சொல்லப்படுகிறது .


இந்திய டென்னிஸ் ஜாம்பவான் லியாண்டர் பயஸ் , “நிச்சயமாக இது என்னுடைய கடைசி சென்னை ஓபன் போட்டி கிடையாது” எனத் தெரிவித்துள்ளார் . சென்னை ஓபனில் 17 - வது முறையாக களமிறங்கியுள்ள லியாண்டர் பயஸ் , சில நாள்களுக்கு முன்பு , “எனது 20 ஆண்டுகால டென்னிஸ் வாழ்க்கை இந்த ஆண்டோடு முடிவுக்கு வரலாம் . 43 வயதிலும் விளையாடிக் கொண்டிருக்கிறேன் என்றால் , நிச்சயம் நான் ஆசிர்வதிக்கப்பட்ட நபர் . இப்போது எனது மகிழ்ச்சிக்காக டென்னிஸ் ஆடி வருகிறேன் . எனினும் , எதுவும் ஒரு நாள் முடிவுக்கு வந்தாக வேண்டும்” என்று தெரிவித்து இருந்தார் . சென்னை ஓபனில் பிரேசிலின் ஆண்ட்ரே சாவுடன் இணைந்து களமிறங்கினார் . ஆனால் முதல் சுற்றிலேயே தோற்றுப் போனார் . ஆடவர் இரட்டையர் முதல் சுற்றில் இந்தியாவின் லியாண்டர் பயஸ் - பிரேசிலின் ஆண்ட்ரே சா ஜோடி 4 - 6,4 - 6 என்ற நேர் செட்களில் இந்தியாவின் பூரவ் ராஜா - திவிஜ் சரண் ஜோடியிடம் தோல்விக் கண்டது . ஓய்வு குறித்த செய்திகள் தொடர்பாக பயஸ் கூறியதாவதுஃ “நான் மீண்டும் சென்னை ஓபன் போட்டியில் விளையாடி கோப்பையை வெல்ல ஆவலாக உள்ளேன் . எனவே , நிச்சயமாக இது என்னுடைய கடைசி சென்னை ஓபன் போட்டி கிடையாது . சோம்தேவ் ஓய்வு பெற்றபோது என்னிடமும் ஓய்வு குறித்து கேட்கப்பட்டது . ஆனால் , அதற்கான பதில் வேறுமாதிரியாக பத்திரிகைகளில் இடம் பெற்றுவிட்டது . உடனே லியாண்டர் ஓய்வு பெறுகிறார் என்று செய்திகள் வெளிவந்துவிட்டன . நான் டென்னிஸை இன்னமும் விரும்புகிறேன் . தொடர்ந்து போராடி பல போட்டிகளை வெல்லவே விரும்புகிறேன் என்று கூறியுள்ளார் .


புரோ கபடி லீக் சீசன் – 5 போட்டியில் குஜராத் பார்ச்சூன் ஜயன்ட்ஸ் - அரியாணா ஸ்டீலர்ஸ் அணிகள் இடையே நடந்த விறுவிறுப்பான ஆட்டம் சமனில் முடிந்தது . புரோ கபடி லீக் சீசன் – 5 போட்டியில் குஜராத் பார்ச்சூன் ஜயன்ட்ஸ் - அரியாணா ஸ்டீலர்ஸ் அணிகள் இடையிலான ஆட்டம் ஐதராபாதில் நேற்று நடைபெற்றது . விறுவிறுப்பாக நடைப்பெற்ற இந்த ஆட்டத்தில் இரு அணிகளும் அபாரமாக ஆடின . ஆட்டம் ஆரம்பித்த இரண்டு நிமிடங்களில் இரு அணிகளின் ரைடும் வெறுமையாகவே அமைந்தன . மூன்றாவது நிமிடம் குஜராத் முதல் புள்ளியைப் பெற ஆட்டம் சூடுபிடித்தது . அதன்படி முதல் பாதி ஆட்டநேர முடிவில் 11 - 8 என்ற புள்ளிகள் கணக்கில் முன்னிலை பெற்றது குஜராத் . பிறகு நடைபெற்ற 2 - வது பாதி ஆட்டத்தில் அரியாணா சரிவிலிருந்து மீண்டு முன்னிலையை நோக்கி நகர்ந்தது . இரு அணிகளும் நானா ? நீயா / போட்டி போட்டுக் கொண்டு முன்னேறியது . 32 - ஆவது நிமிடத்தில் குஜராத் அணி 22 - 17 என்ற கணக்கில் முன்னிலை பெற்றது . ஆனால் கடைசி 5 நிமிடங்களில் அரியாணா அணி 13 புள்ளிகளைக் கைப்பற்றியது . இறுதியில் 27 - 27 என்ற புள்ளிகள் கணக்கில் இந்த ஆட்டம் சமனில் முடிந்தது .


ரத்தம் சொட்ட உணர்ச்சிவசப்பட்டு நடிகையின் உதட்டை கடித்த ஹீரோ . . . நடிகை பியா , தமிழில் நெருங்கி வா முத்தமிடாதே , பொய் சொல்ல போறோம் உள்ளிட்ட பல படங்களில் நடித்தவர் . அதன் பின் மார்க்கெட்டில் கொஞ்சம் சரிவை பார்த்த பியா . . . படத்தில் காட்சிகள் கொஞ்சம் ஓவராக இருந்தாலும் பரவா இல்லை என களத்தில் இறங்கி உள்ளார் தற்போது பியா மற்றும் நடிகர் டோவினோ தாமஸ் இருவரும் அபியும் அனுவும் என்ற படத்தில் நடித்து வருகின்றனர் . இதில் லிப் டூ லிப் லாக் செய்யும் ஒரு காட்சி இடம் பெறுகிறது . அதற்காக அந்த சீன் சரியாக வரும் வரை பல முறை டேக் எடுத்து உள்ளனர் . ஒரு கட்டத்தில் , ஹீரோ , பியா உதட்டை நன்கு கடித்துவிட்டாராம் . அந்த சீனும் சரியாக வந்துள்ளதாம் . . ஆனால் பியா உதட்டில் ரத்தமே வந்துவிட்டதாம் . . . பிறகு கொஞ்ச நேரம் ரெஸ்ட்ல இருந்துள்ளார் பியா . பின்னர் படப்பிடிப்பு மீண்டும் தொடங்கியதாம் . . . .


பத்தாவது ஐபிஎல் வீரர்கள் ஏலத்தில் இங்கிலாந்து ஆல்ரவுண்டரான பென் ஸ்டோக்ஸ் அதிகபட்சமாக ரூ . 14 . 5 கோடிக்கு ஏலம் போனார் . அவரை ரைஸிங் புணே சூப்பர்ஜயண்ட்ஸ் அணி வாங்கியது . பென் ஸ்டோக்ஸுக்கு அடிப்படை விலையாக ரூ . 2 கோடி நிர்ணயிக்கப்பட்டிருந்த நிலையில் , அதைவிட 7 மடங்கு அதிக விலைக்கு ஏலம் போயிருக்கிறார் . அவருக்கு அடுத்தபடியாக மற்றொரு இங்கிலாந்து வீரரான டைமல் மில்ஸை ரூ . 12 கோடிக்கு வாங்கியது பெங்களூர் ராயல் சேலஞ்சர்ஸ் . இவர் , தனது அடிப்படை விலையைவிட ( ரூ . 50 லட்சம் ) 24 மடங்கு அதிக விலைக்கு ஏலம் போயிருக்கிறார் . பெங்களூர் அணியில் இடம்பெற்றிருந்த ஆஸ்திரேலிய வேகப்பந்து வீச்சாளரான மிட்செல் ஸ்டார்க் திடீரென விலகினார் . அந்த இடத்தை நிரப்பும் வகையில் வேகப்பந்து வீச்சாளரான டைமல் மில்ஸை ரூ . 12 கோடி கொடுத்து வாங்கியுள்ளது பெங்களூர் அணி . ஸ்டோக்ஸுக்கு கடும் போட்டி பெங்களூரில் நேற்று நடைபெற்ற ஐபிஎல் ஏலத்தில் பென் ஸ்டோக்ஸை வாங்குவதற்கு கடும் போட்டி நிலவியது . அவருடைய பெயர் ஏலத்திற்கு வந்தபோது அவரை வாங்க மும்பை , டெல்லி , பெங்களூர் அணிகள் ஆர்வம் காட்டின . ஆனால் ஏலத் தொகை ரூ . 10 . 5 கோடியை எட்டியபோது மும்பை அணி போட்டியிலிருந்து விலகியது . இதையடுத்து டெல்லியும் , பெங்களூரும் தீவிரம் காட்ட , ஹைதராபாத் அணி ரூ . 12 . 5 கோடிக்கு ஏலம் கேட்டது . இதன்பிறகு ஏலத்தில் குதித்த புணே அணி ரூ . 13 கோடிக்கு கேட்டது . அதைத் தொடர்ந்து போட்டி நிலவ , இறுதியில் ரூ . 14 . 5 கோடிக்கு பென் ஸ்டோக்ஸை வாங்கியது புணே . மற்றொரு இங்கிலாந்து ஆல்ரவுண்டரான கிறிஸ் வோக்ஸை ரூ . 4 . 2 கோடிக்கு வாங்கியது கொல்கத்தா . அதேநேரத்தில் இங்கிலாந்து அணியின் தற்போதைய கேப்டனான இயான் மோர்கன் ( அடிப்படை விலை ரூ . 2 கோடி ) , தொடக்க வீரர் ஜேசன் ராய் ( அடிப்படை விலை ரூ . 1 கோடி ) , ஆல்ரவுண்டர் கிறிஸ் ஜோர்டான் ( ரூ . 50 லட்சம் ) ஆகியோரை அவர்களின் அடிப்படை விலைக்கே முறையே பஞ்சாப் , குஜராத் , ஹைதராபாத் அணிகள் வாங்கின .


கிரிக்கெட் போட்டியில் மைதான நடுவர்கள் அவுட் கொடுப்பதில் சில நேரங்களில் சர்ச்சையை ஏற்படுத்தும் . ஒரு வெற்றியை நோக்கி சென்றுக் கொண்டிருக்கும்போது நடுவரின் தவறான முடிவால் அந்த அணியின் வெற்றி கேள்விக்குறியாகி விடும் . இதனால் நடுவர் தீர்பை எதிர்த்து அப்பீல் செய்யும் முறையை டிஆர்எஸ் என அழைக்கின்றனர் . அதாவது நடுவர் தீர்ப்பில் சந்தேகம் இருந்தால் அதை எதிர்த்து பேட்ஸ்மேன் அல்லது பீல்டிங் அணி கேப்டன் ரிவியூ கேட்கலாம் . பந்து வீச்சு அணி ரிவியூ ஆப்சன் கேட்கும்போது , பந்து வீச்சாளரும் , விக்கெட் கீப்பரும்தான் முக்கிய பங்கு வகிப்பார்கள் . இவர்களுக்குத்தான் பந்து லைனில் பிட்ச் ஆனதா ? பந்து பேட்டில் பட்டதா ? ஸ்டம்பை தாக்குமா ? ஸ்டம்பிற்கு மேல் செல்லுமா ? என்பதை இவர்கள்தான் சரியாக கணிக்க வேண்டும் . இதில் இந்திய அணியின் விக்கெட் கீப்பர் டோனி வல்லவர் . இவர் ரிவியூ ஆப்சனை கேட்க சொன்னால் , கட்டாயம் அது அவுட்டாகத்தான் இருக்கும் . ஒருமுறை ஜடேஜா டோனி பேச்சை கேட்காமல் ரிவியூ கேட்க வேண்டும் என்று வலியுறுத்தினார் . ஆனால் , டிஆர்எஸ் வெற்றி பெறவில்லை . இதனால் டோனி ஜடேஜா மீது கடும் கோபம் கொண்டா பெரும்பாலும் டிஆர்எஸ் என்பது டோனி ரிவியூ சிஸ்டம் என்று அவரது ரசிகர்கள் அழைப்பதுண்டு . நேற்று இந்தியா - பாகிஸ்தான் இடையிலான ‘சூப்பர் 4’ ஆட்டம் நடைபெற்றதுபோது , பாகிஸ்தான் முதலில் பேட்டிங் செய்தது . முதல் 7 ஓவரில் பாகிஸ்தான் விக்கெட்டை இழக்கவில்லை . ஆனால் 8 ஆவது ஓவரை சாஹல் வீசினார் . இந்த ஓவரின் கடைசிப் பந்தை இமாம் உல் ஹக் முன்னாள் வந்து தடுத்து ஆ முயன்றார் . அப்போது பந்து பேடை தாக்கியது . மிக அதிக தூரம் முள்ளாள் வந்து ஆடியதால் பந்த ஸ்டம்பிஸ்கு மேல் சென்றுவிடுமோ என்ற சந்தேகம் சாகஹலுக்கும் , ரோகித் சர்மாவுக்கும் ஏற்பட்டது . ஆனால் டோனி எதையும் யோசிக்காமல் டிஆர்எஸ் கேட்க ரோகித் சர்மாவிற்கு சிக்னல் கொடுத்தார் . முக்கியமான நபரிடம் இருந்து சிக்னல் வந்ததும் யோசிக்காமல் ரோகித் சர்மா ரிவியூ கேட்டார் . அதில் எந்தவித சந்தேகமும் இல்லாம் இமாம் உல் ஹக் அவுட் என்பது தெரியவந்தது . இதனால் டிஆர்எஸ் முறையில் டோனியின் அறிவாற்றல் குறித்து சக கிரிக்கெட் வீரர்களும் , ரசிகர்களும் பாராட்டி வருகின்றனர் . பெரும்பாலானோர் டிஆர்எஸ் என்றாலே டோனி ரிவியூ சி்ஸ்டம்தான் என்று புகழ்ந்து வருகின்றனர் .


மெட்ராஸ் , கதகளி உள்ளிட்ட படங்களில் நாயகியாக நடித்த கேத்ரின் தெரசா , தற்போது தற்போது ‘நீயா’ படத்தின் இரண்டாம் பாகத்திலும் , சிம்புவிற்கு ஜோடியாக வந்தா ராஜாவாதான் வருவேன் என்ற படத்தில் நடித்து வருகிறார் . கலகலப்பு 2 படத்திற்கு பிறகு தெலுங்கு பக்கம் பறந்த கேத்தரின் மீண்டும் சிம்பு படம் மூலம் திரும்பவும் வந்துள்ள அவர் அண்மையில் ஐதராபாத்தில் உள்ள கோகா பெட் பகுதியில் கேத்தரின் தெரசா புதிதாக வீடு வாங்கி உள்ளார் . இதன் விலை ரூ . 2½ கோடி என்கிறார்கள் . ஒரு படத்துக்கு லட்சங்களில் சம்பளம் வாங்கும் கேத்தரின் தெரசா ஆடம்பர பங்களா வீடு வாங்கியது எப்படி என தெலுங்கு சினிமாவில் சர்ச்சை கிளம்பியுள்ளது . மேலும் இந்த வீடு வாங்குவதற்கான தொகையை ஒரு தயாரிப்பாளர் கொடுத்துள்ளாராம் . இருவரையும் இணைத்தும் கிசுகிசு பரவிவருகிறது . விரைவில் கேத்தரின் தெரசா அவரது தயாரிப்பில் புதிய படத்தில் நடிக்க உள்ளதாக தகவல் ரவுண்டடிக்கிறது .


ரஜினி நடிப்பில் ரஞ்சித் இயக்கத்தில் “காலா” இன்று பல்வேறு சர்ச்சைகளுக்கிடையே வெளியானது . ஆனால் , இது வழக்கமான ரஜினி படங்களுக்கு இருக்கும் வரவேற்பு தற்போது இல்லை . ரஜினிகாந்த் படங்களில் “பாபா” மட்டுமே தமிழகத்தில் பிரச்சினையை எதிர்கொண்டது அதுவும் பாமக என்ற அரசியல் கட்சியினால் . வேறு எந்தப் படமும் காலாவுக்கு ஏற்பட்டது போன்ற சிக்கல்களைச் சந்திக்கவில்லை . கடந்த சில நாட்களாக அதிர்வை உண்டாக்கிய பிரச்சனைகளால் தமிழகம் முழுவதும் பெரும்பாலான திரையரங்குகள் வெறிச்சோடி காணப்படுகின்றன . இதேபோல , பாண்டிச்சேரி மற்றும் அதனை சுற்றியுள்ள பகுதிகளில் சுமார் 15 திரையரங்குகளில் “காலா” வெளியானது . ஆனால் குறைந்த எண்ணிக்கையிலேயே ரசிகர்கள் வந்ததால் திரையரங்குகள் வெறிச்சோடிக் காணப்பட்டன . ரஜினி படங்களுக்கு அதிகாலையிலேயே வந்து ரசிகர்கள் காத்திருப்பது வழக்கம் . ஆனால் முதல் நாள் முதல் காட்சிக்கே காற்று வாங்கியது . நாமக்கல்லில் , ரசிகர்கள் கூட்டம் சற்று குறைவாக காணப்பட்டது . 20 திரையரங்குகளில் காலா திரைப்படம் திரையிடப்பட்டுள்ளது . ரஜினி ரசிகர்கள் ஆரவாரத்துடன் திரையரங்குக்கு வருகை தந்த போதிலும் , எதிர்பார்த்த ரசிகர்கள் கூட்டம் வரவில்லை என திரையரங்கு ஊழியர்கள் தெரிவித்தனர் . மேலும் , சில திரையரங்குகளில் இருக்கைகள் காலியாக உள்ளதாகவும் திரையரங்க ஊழியர்கள் தெரிவித்தனர் . துப்பாக்கிச் சூடு சம்பவம் நடந்த தூத்துக்குடியில் எந்தவித ஆரவாரமுமின்றி அமைதியான முறையில் காலா திரைப்படம் திரையிடப்பட்டது . தூத்துக்குடி ஸ்ரீ பாலகிருஷ்ணா திரையரங்கில் , காலா திரைப்படம் அமைதியான முறையில் திரையிடப்பட்டது . முன்னதாக துப்பாக்கிச் சூட்டில் உயிரிழந்த 13 பேருக்கு மவுன அஞ்சலி செலுத்தப்பட்டது . தொடர்ந்து மூன்று தினங்களுக்கு கொண்டாட்டங்கள் தவிர்க்கப்பட்டுள்ளதாக ரஜினி ரசிகர்கள் தெரிவித்தனர் . இதேபோல் , தமிழகம் முழுவதும் பெரும்பாலான திரையரங்குகள் அதிக கூட்டமில்லாமல் வெறிச்சோடி காணப்படுகின்றன .


ஆத்மா என்பதன் தமிழ்வார்த்தைதான் ஆன்மா… ஆன்மா…ஆன்மீகம் என்றாலே பித்தலாட்டம்தான் … அதை வைத்துக்கொண்டு நடிகர் ரஜினி எப்படி அரசியல் நடத்துவார் ? என திராவிடர் கழக தலைவர் வீரமணி கேள்வி எழுப்பினார் . திருச்சி பெரியார் மணியம்மை பள்ளியில் உலக நாத்திகர் மாநாடு நேற்று மன்தினம் தொடங்கியது . இதில் பங்கேற்றுப் பேசிய முன்னாள் மத்திய அமைச்சர் ஆ . ராசா , முருகன் பக்தர்கள் குடும்பத்தில்தான் நான் பிறந்தேன் . 12வயதில் எனக்குள் கடவுள் நம்பிக்கை போய்விட்டது என்றார் . அப்போதே நான் பெரியாரின் பேச்சுகளை கேட்டேன் , அந்த பேச்சுகள் குறித்து எனது தந்தையிடன் நான் கேட்ட கேள்விகளுக்கு பதில் இல்லை . அப்போதே எனக்குள் நாத்திக கொள்கையை விதைத்து விட்டார்கள் என குறிப்பிட்டார் . திகார் ஜெயிலுக்கு போனபோது நாத்திக கொள்கை பல மடங்கு அதிகமானது . நாத்திக கொள்கைகள் தான் நம் நாட்டை வருங்காலங்களில் காப்பாற்றும் என்று தெரிவித்தார் . இதைத் தொடர்ந்து பேசிய திராவிர் கழகத்தின் தலைவர் கி . வீரமணி , நாத்திகம் என்பது கடவுள் மறுப்பு மட்டுமல்ல . மனித குலத்தின் உரிமைகளை சட்ட ரீதியாக மீட்டெடுக்க இருக்கும் ஒரே நம்பிக்கை என்று குறிப்பிட்டார் . சமூகத்தில் நிலவும் தீண்டாமைகளுக்கும் , சாதிய கொடுமைகளுக்கும் எதிரானது . நாத்திகம் என்பது அனைத்து செயல்களையும் அறிவியல் ரீதியாக அணுகக்கூடியது . ஏன் , எதற்கு என்ற கேள்வி மூலம் உண்மையை தெரியப்படுத்துதான் நாத்திகம் என்றார் . இந்தியாவில் நிலவிய சாதிய தீண்டாமைகளை வேரோடு அகற்ற பெரும் முயற்சி செய்தவர் பெரியார் . அது இன்னும் தொடர்ந்து கொண்டிருக்கிறது என்றும் அவர் குறிப்பிட்டார் . இதனைத் தொடர்ந்து செய்தியாளர்களிடம் பேசிய அவர் , ஆத்மா என்பது பித்தலாட்டம் . அதனுடைய தமிழ் வார்த்தை தான் ஆன்மா . இல்லாத ஒன்றை நடத்துகிறோம் என்பது எவ்வளவு புரட்டு என்றார் . பொய்யான ஒன்றை வைத்து நடிகர் ரஜினிகாந்த் எப்படி அரசியல் நடத்துவார் எனவும் வீரமணி கேள்வி எழுப்பினார் .


இந்திய சினிமா வரலாற்றில் இதுதான் முதல் சம்பவமாக இருக்கவேண்டும் . சுமார் 200 பெண் காவலர்கள் , போலீஸ் கமிஷனர் அனுமதியுடன் , அதுவும் போலீஸ் துறைக்கு எதிரான ஒரு படத்தை பிரசாத் லேப் தியேட்டரில் பிரிவியூ பார்த்தார்கள் . படத்தின் பெயர் ‘மிக மிக அவசரம்’ . ‘அமைதிப்படை2’ ‘கங்காரு’ படங்களின் தயாரிப்பாளர் சுரேஷ்காமாட்சி தயாரித்து இயக்கியுள்ள இப்படத்தை இயக்குநர் வெற்றிமாறன் வெளியிடுகிறார் . பெண் கான்ஸ்டபிளான நாயகி பிரியங்காவுக்கு உயர் அதிகாரி ஒருவர் தரும் MeToo ' பிரச்சனைதான் கதையே . காவலர் தினமான நேற்று மஃப்டியில் பிரசாத் லேப் தியேட்டருக்கு வருகை தந்த சுமார் 200 பெண் காவலர்கள் தங்கள் கதையை , காவல்துறையில் தங்களுக்கு நேரும் இன்னல்களை கண்ணீர்மல்க கண்டு ரசித்தார்கள் . க்ளைமாக்ஸில் நாயகி ப்ரியங்காவின் மீது ஒரு சொட்டு மழைத்துளி விழுந்ததும் [ மன்னிக்கவும் கதையை எழுதமுடியாது ] அத்தனை காக்கிச்சட்டை பெண்களும் சிலிர்த்து ஆரவாரம் செய்தார்கள் . காவல்துறையில் உள்ள குறைகளை , அதிலும் குறிப்பாக ஒரு உயர் அதிகாரி தனக்குக் கீழே பணிபுரியும் பெண்ணுக்கு செக்ஸ் டார்ச்சர் கொடுக்கும் கதை கொண்ட ஒரு படத்தை , அதுவும் ONDUTY’ யில் எப்படி பிரிவியூ பார்க்க அனுமதித்தார்கள் என்று இயக்குநரைக் கேட்டோம் . . . ‘பெண் காவலர்களுக்கு இருக்கும் நியாயமான பிரச்சனைகளைத்தான் படம் பேசுகிறது . முதலில் அமைச்சர் செல்லூர் ராஜுவும் , விஜயபாஸ்கரும் படம் பார்த்தார்கள் . அவர்கள் மூலமாக நானும் இயக்குநர் பாரதிராஜாவும் முதல்வர் எடப்பாடி பழனிச்சானியை சந்தித்தோம் . படம் சொல்லும் சேதியை தெளிவாகப் புரிந்துகொண்ட அவர் கமிஷனருக்குப் பேசி இத்திரையிடல் நடக்க உதவிபுரிந்தார் . ஆனால் அதற்கு முன்பு சில போலீஸ் உயரதிகாரிகள் பார்த்தபிறகே பெண் காவலர்களுக்கு திரையிட அனுமதி கிடைத்தது என்றார் . நடந்தது மிக மிக அதிசயம்தான் .


தென்னாப்பிரிக்க சென்றுள்ள இந்திய அணி , 2 - 1 என டெஸ்ட் தொடரை இழந்தாலும் 4 - 1 என ஒருநாள் தொடரை வென்றுள்ளது . இந்த தொடரில் சாஹல் , குல்தீப் ஆகிய ரிஸ்ட் ஸ்பின்னர்களின் பங்களிப்பு அளப்பரியது . டாப் ஆர்டர் பேட்ஸ்மேன்களும் சிறப்பாக செயல்படுகின்றனர் . 6 போட்டிகள் கொண்ட ஒருநாள் தொடரை 4 - 1 என இந்திய அணி வென்றுள்ளது . இன்னும் ஒரு போட்டி எஞ்சியுள்ளது . 4 போட்டிகளிலும் இந்திய அணி வெற்றி பெற்றதற்கு பவுலிங் தான் மிக முக்கிய காரணம் . சாஹலும் குல்தீப்பும் வருவதற்கு முன்னர் , சிறந்த பேட்டிங் அணியாக இருந்த இந்திய அணி , தற்போது சிறந்த பவுலிங் அணியாகவும் திகழ்கிறது . புவனேஷ்வர் குமார் , பும்ரா ஆகியோர் வேகத்தில் மிரட்ட , சாஹலும் குல்தீப்பும் சுழலில் அசத்துகின்றனர் . சாஹல் மற்றும் குல்தீப்பின் சுழலை ஆட முடியாமல் தென்னாப்பிரிக்க அணியினர் திணறுகின்றனர் . 5 போட்டிகளிலும் சாஹல் , குல்தீப்பின் சுழலில் வீழ்ந்தனர் தென்னாப்பிரிக்க பேட்ஸ்மேன்கள் . கடந்த 5 போட்டிகளில் மட்டும் சாஹலும் குல்தீப்பும் இணைந்து 30 விக்கெட்டுகளை வீழ்த்தியுள்ளனர் . தென்னாப்பிரிக்காவில் தொடரை வென்று இந்திய அணி வரலாற்றுச் சாதனை படைப்பதற்கு சாஹலும் குல்தீப்பும் முக்கிய காரணம் . சர்வதேச அளவில் அனைத்து அணிகளையும் திரும்பி பார்க்க வைத்துள்ளனர் இவர்கள் . இந்நிலையில் , தென்னாப்பிரிக்காவின் தோல்வி குறித்து கருத்து தெரிவித்துள்ள அந்த அணியின் பயிற்சியாளர் ஓட்டிஸ் கிப்சன் , இந்திய அணி சிறப்பான வெற்றியை பெற்றிருக்கிறது . அதற்காக அந்த அணியை பாராட்டியே தீர வேண்டும் . ஒவ்வொரு போட்டியிலும் அந்த அணியின் டாப் 3 வீரர்களில் ஒருவர் சதமடித்திருக்கிறார் . எங்கள் அணி சார்பில் ஒரே ஒரு சதம் மட்டுமே அடிக்கப்பட்டிருக்கிறது . அதுதான் எங்கள் தோல்விக்கு காரணம் . எனினும் இந்தியாவிற்கு எதிரான தொடரிலிருந்து நிறைய கற்றுக்கொண்டோம் . அது 2019 உலக கோப்பைக்கு மிகவும் உதவியாக இருக்கும் . இந்திய சுழற்பந்து வீச்சாளர்கள் சாஹல் மற்றும் குல்தீப் ஆகியோர் சிறப்பாக செயல்பட்டனர் . இருவரும் உலகத்தரம் வாய்ந்த ஸ்பின்னர்கள் . ஆனால் , அடுத்த ஆண்டு இங்கிலாந்தில் நடக்கும் உலக கோப்பையில் சிறப்பாக பந்து வீசுவார்கள் என நான் நினைக்கவில்லை . ஏனென்றால் , இங்கிலாந்தில் இங்கு போன்று பந்து நன்றாக சுழலாது . எனவே சாஹலும் குல்தீப்பும் இங்கிலாந்தில் சிறப்பாக பந்துவீசி விக்கெட்டுகளை வீழ்த்துவார்கள் என நினைக்கவில்லை என ஓட்டிஸ் கிப்சன் தெரிவித்துள்ளார் .


திரைத்துறையில் பிரபல நடிகை ராதிகா சரத்குமார் . இவர் தற்போது விக்ரம் நடித்திருக்கும் துருவ நட்சத்திரம் திரைப்படத்தில் , முக்கிய வேடத்தில் நடித்திருக்கிறார் . பிரபல தொலைக்காட்சி ஒன்றில் புதிதாக வரபோகும் சீரியல் ஒன்றிலும் நடிக்கவிருக்கிறார் . நடிப்பு , தயாரிப்பு என பன்முகம் கொண்டு எப்போதும் பிஸியாக இருக்கும் இவரை , மேலும் பிஸியாக்க அவரது வீட்டிற்கு ஒரு புது வரவு வந்திருக்கிறது ராதிகா சரத்குமாரின் முத்த மகள் ரேயன் . ரேயனுக்கும் , அபிமன்யூ மிதுன் என்பவருக்கும் , சென்ற ஆண்டு திருமணம் பெரியோர்களால் நிச்சயிக்கப்பட்டு , கோலாகலமாக நடந்தது . தொடர்ந்து தான் பாட்டியாக இருக்கும் நல்ல செய்தியை , தனது ரசிகர்களிடம் சமீபத்தில் பகிர்ந்திருந்தார் ராதிகா சரத்குமார் . இன்று ரேயனுக்கு ஆண் குழந்தை பிறந்திருக்கிறது . இந்த சந்தோஷமான செய்தியை ராதிகா சரத்குமார் , தன்னுடைய டிவிட்டர் பக்கத்தில் பகிர்ந்திருக்கிறார் . ரேயனுக்கு ஆண் குழந்தை பிறந்திருக்கும் விஷயத்தை தெரிவித்த அவர் , கடவுளுக்கு நன்றி என அந்த பதிவில் தெரிவித்திருக்கிறார் .